Svjetska antidoping agencija (WADA) saopštila je danas da fudbalska reprezenatcija Rusije, ako se kvalifikuje na Svjetsko prvenstvo u Kataru 2022, neće moći da nastupi pod svojom zastavom zbog sankcija koje su izrečene toj zemlji.\n– Ako se kvalifikuje, tim koji predstavlja Rusiju neće moći da učestvuje, ali pošto već postoji mehanizam koji je uspostavljen, Rusija se može prijaviti za učešće na neutralnoj osnovi – rekao je predsjednik Komisije za žalbe WADA Džonatan Tejlor.\nDanašnja odluka WADA znači da ruska himna i zastava neće biti dozvoljene na Olimpijskim igrama u Tokiju 2020. godine. Međutim, sportisti koji dokažu da nisu učestvovali u doping skandalu moći će da se takmiče na Olimpijskim igrama pod posebnim uslovima i neutralnom zastavom.\nRusija će se takmičiti na Evropskom prvenstvu 2020. godine\nKako je prenio Bi-Bi-Si (BBC), uprkos zabrani, Rusija će se takmičiti na Evropskom prvenstvu 2020. godine i biti domaćin pojedinih utakmica u Sankt Peterburgu, ‘pošto upravljačko tijelo evropskog fudbala UEFA nije označena kao organizator velikih događaja, u pogledu odluka o kršenju antidoping pravila’.\nRusija je pogođena doping skandalom od 2015. godine, kada je WADA pronašla dokaze o rasprostranjenom dopingu ruskih atletičara, uz podršku i prikrivanje države.\nRusija ima 21 dan da se žali na suspenziju, a ako se to dogodi, o žalbi će odlučivati Sud za sportsku arbitražu (CAS). Ruska antidoping agencija je poslije današnje odluke WADA ponovo izgubila akreditaciju.\n– Željela sam da kazne ne budu smanjene. Čistim sportistima dugujemo da snažno sprovedemo kazne – rekla je potpredsjednica WADA Linda Heleland, prenosi HotSport.\nTags: fudbal, olimpijske igre, rusija, sport


Transatlantski sporazum — zatvaranje Rusije u „kontejner“ - 20.04.2015, Sputnik Srbija\nPregovori o transatlantskom sporazumu o slobodnoj trgovini (TAFTA) nastavljaju se krajem meseca iza zatvorenih vrata. 20.04.2015, Sputnik Srbija\nanalize i mišljenja, komentari i analitika, grčka, evropska unija (eu)\n07:00 20.04.2015 (Osveženo: 16:19 05.10.2015)\nStotinak evropskih i američkih pregovarača u tajnosti određuje uslove za stvaranje slobodne trgovinske zone između Evropske unije i Sjedinjenih Američkih Država, koji se tiču više od 800 miliona ljudi.\nEvropska komisija kaže da će stvaranjem takve zone procvetati privreda. Ovo tržište bi predstavljalo polovinu svetskog društvenog bruto proizvoda i trećinu ukupne trgovinske razmene.\nProtivnici sporazuma ukazuju na opasnost da se izjednači moć država i multinacionalnih kompanija koje neće morati da se povinuju nacionalnim pravilima. Ukoliko dođe do spora između države i ovih kompanija, o tome će odlučivati privatni arbitražni sudovi koji će biti delokalizovani, na primer u SAD.\nIskustva prethodnih sporazuma o slobodnoj trgovini su uglavnom negativna — multinacionalne kompanije je sve teže kontrolisati, a na udaru su socijalna politika i ekologija. Ove kompanije već dominiraju — u EU je 85 odsto izvoza u rukama deset odsto preduzeća, dok se više od 30 odsto svetske trgovine odvija između multinacionalnih kompanija.\nNajveća kritika je što se o toku pregovora o slobodnoj trgovinskog zoni sa SAD ne zna gotovo ništa, iako je reč o ključnim pitanjima u oblasti zdravlja, životne sredine, prava zaposlenih, javnog sektora… I jedna i druga strana se ponašaju kao da je u pitanju partija pokera u kojoj neće da otkrivaju karte, iako je reč o sporazumu koji će promeniti pravila međunarodne igre.\nPrema informacijama koje su iscurele u javnost, SAD su tražile da se iz pregovora isključi finansijski sektor, kako bi sprečile prodor evropskih banaka na Vol strit, dok Evropljani ne žele da u Evropsku uniju ulazi meso sa hormonima. Možda je najdelikatnije pitanje odbrane. Slobodno tržište bi dovelo do nelojalne konkurencije američke vojne industrije, čiji je budžet gotovo tri puta veći od evropskog.\nU knjizi „Šok imperija — SAD, Kina, Nemačka: ko će vladati svetskom ekonomijom?“ autor Žan-Mišel Katrpoen objašnjava da će od transatlantskog sporazuma najveću korist da imaju SAD, kojima odgovara da Evropska unija bude svedena na zonu slobodne trgovine. Smisao ovog sporazuma, koji je pokrenula Hilari Klinton, jeste u zatvaranju Kine i Rusije „u kontejnere“, smatra francuski ekonomista.\nProtesti širom Evrope proteklog vikenda, u Nemačkoj, Francuskoj, Španiji i Italiji, kao i peticija „Stop TAFTA“ za koju su sakupljena dva miliona potpisa, govore da se u Evropi organizuje otpor ovakvoj politici. Evropsku komisiju, međutim, više brine nova Vlada Grčke premijera Aleksisa Ciprasa, koja je borbu protiv liberalne politike Brisela i transatlantskog sporazuma prenela unutar sistema.


U Srbiji je ova praksa uvedena pre bezmalo četiri godine a prosek se obračunava na osnovu vremena za koje vozilo stigne od jedne do druge naplatne rampe i dužine pređenog puta. Elem, kamere na naplatnim rampama snimaju svako vozilo i njegove registarske oznake prilikom ulaska na deonicu auto-puta na kojoj se plaća putarina i izlaska i beleže tačno vreme kad je svaki snimak napravljen.\nPodaci se čuvaju na serveru, odakle ih svakih desetak dana preuzima saobraćajna policija i vlasnicima vozila za koja se ispostavi da su se u proseku kretala brže od dozvoljenog šalje poziv da dođu u teritorijalno nadležnu policijsku stanicu i izjasne se o identitetu osobe koja je upravljala vozilom u vreme kad je prekršaj zabeležen. Protiv onoga ko se ne odazove podnosi se zahtev za pokretanje prekršajnog postupka zbog nedavanja traženih podataka, za šta je inače predviđena kazna od 100.000 do 120.000 dinara.\nAko su u pitanju manja prekoračenja do 40 km/h, za šta je predviđena kazna od 3.000 do 10.000 dinara, uz poziv se dostavlja i prekršajni nalog, tako da vlasnik ima mogućnost da u roku od osam dana plati polovinu kazne i odmah sve završi, dok se onima koji priznaju veća prekoračenja ostavlja mogućnost da sklapanjem sporazuma o priznanju krivice izbegnu veću kaznu i zabranu upravljanja vozilom na određeno vreme, u skladu s propisima.\nEvo i podataka o tome koliko će koštati svako prekoračenje dozvoljene brzine:\nZa prekoračenje od 100 i više km/h – 120.000 do 140.000 dinara, 15 kaznenih poena, zatvorska kazna od 30 do 60 dana i zabrana vožnje 9 meseci


Patrijarh Irinej otvorio izložbu o vojnom sveštenstvu – Info366.net\nPočetna | Društvo | Patrijarh Irinej otvorio izložbu o vojnom sveštenstvu\nPatrijarh Irinej otvorio izložbu o vojnom sveštenstvu\nPatrijarh srpski Irinej otvorio je danas u Beogradu izložbu “Vojno sveštenstvo u oslobodilačkim ratovima Srbije 1804-1918”, a svečanom otvaranju prisustvovao je i predsjednik Srbije Tomislav Nikolić.\nIzložba postavljena u Domu Vojske Srbije ima za cilj da predstavi javnosti ulogu vojnog sveštenstva u svim ključnim trenucima borbe srpskog naroda za oslobođenje i nacionalno utemeljenje u jedinstvenoj državi.\nPatrijarh Irinej istakao je u obraćanju zvanicama da su vojni sveštenici hrabrili srpsku vojsku i podizali moral vojnika.\nPatrijarh srpski je podsjetio da su svi neprijatelji srpskog naroda i kulture “činili korake da taj narod liše inteligencije, u koju su spadali i sveštenici, jer nestankom njih nestaje i duhovnih vođa”.\n“Srpska crkva je uvek bila sa narodom, napredak naroda je bio i napredak Crkve, a stradanje naroda i stradanje Crkve. Istorija crkve i našeg naroda se ne može razdvajati – oni čine celinu”, rekao je patrijarh Irinej.\nProfesor Filozofskog fakulteta u Banjaluci Goran Latinović rekao je na otvaranju izložbe da je Srpska pravoslavna crkva imala značajnu ulogu u borbi za oslobođenje i ujedinjenje Srba.\nNavodeći da gotovo nije bilo bune ili ustanka, a da u njemu nije učestvovalo pravoslavno sveštenstvo, a često ih i predvodilo, Latinović je podsjetio na to da je, budući da je bilo predvodnik naroda u srpskom oslobodilačkom pokretu, pravoslavno sveštenstvo stradalo.\n“Na primjer, 1809. godine u Banjaluci je 18 ustanika nabijeno na kolac, a među njima jedan sveštenik. Ovo posebno pominjem jer je na tom mjestu danas sagrađen Saborni hram Hrista Spasitelja kao ponos zapadne srpske prestonice”, rekao je Latinović.\nKao jedan od recenzenata kataloga izložbe, Latinović je naveo da postavka sadrži dragocjene fotografije, dokumenta i novinske isječke i izrazio nadu da će uskoro biti dostupna i publici u Republici Srpskoj.\nOtvaranju izložbe prisustvovali su i načelnik Generalštaba Vojske Srbije LJubiša Diković, direktor Arhiva SPC Radovan Filipović, direktor Uprave Vlade Srbije za saradnju sa crkvama i vjerskim zajednicama Mileta Radojević, predstavnici vjerskih zajednica u Srbiji i drugi.\nIzložba “Vojno sveštenstvo u oslobodilačkim ratovima Srbije 1804-1918” biće otvorena do 20. marta u Domu Vojske Srbije u centu Beograda.\nMališan od sedam nedjelja izgovorio prvu riječ (VIDEO)\nSjećanje na naučnika Mihajla Pupina\nMinistar prosvjete i kulture Republike Srpske Dane Malešević izjavio je Srni da su, prema podacima dobijenim od osnovnih škola, u školsku 2015/2016. godinu u aprilu i maju upisana 10.422 prvačića u Republici Srpskoj, izražavajući nadu da će taj broj do septembra biti i veći. “Nekoliko godina imali smo smanjenje broja upisanih učenika. Međutim, u školskoj […]\n19. Novembra 2016. , Autor: administrator\nNakon više od decenije učenici uče stare zanate\nMeđu 10.608 đaka upisanih u prvi razred srednje škole, nakon više od decenije, u školskim klupama našli su se i učenici starih\nUgljevik:Upis polaznika kursa engleskog jezika\nJU Centar za kulturu „Filip Višnjić“ Ugljevik vrši upis novih polaznika kursa engleskog jezika i to sljedećih nivoa: A1, A2, B1 i B2.


Merkur iz Vrnjačke Banje nominovan za prestižnu evropsku nagradu - News - Turistički svet\nNa adresu Specijalne bolnice Merkur protekle nedelje stigla je divna vest: nominacije Evropske biznis asocijacije za prestižnu evropsku nagradu za najbolju regionalnu bolnicu i menadžera godine!\nPredstavnici Merkura, direktor dr sci med Dejan Stanojević i rukovodilac marketinga Miodrag Miljković, prisustvovaće 28. marta svečanoj ceremoniji proglašenja pobednika u Londonu. Nagrade će biti dodeljene u okviru samita lidera “Dostignuća 2017” koji predstavlja platformu o novim trendovima, ulozi direktora u dostignućima kompanije i razvitku regiona, o ulaganju u napredne regione, teritorije i poslove.\n- Ove nagrade predstavljaju priznanje za izuzetnost, što je nama u Merkuru izazvalo osećaj velikog ponosa i uzbuđenje, jer sama nagrada predstavlja visoko cenjeno globalno priznanje. Još veća čast je da je Merkur jedini iz Srbije i regiona nominovan za ovo priznanje - izjavio je direktor Stanojević.\nOva nominacija je potvrda da Merkur kao medicinski centar, na čelu sa dr sci med Dejanom Stanojevićem, svojom aktivnošću uspeva da prati zahteve i kriterijume najvišeg nivoa. Na to ukazuje činjenica da institucija koja dodeljuje pomenuto priznanje, uzima u obzir samo vrhunska dostignuća, efektivan rad i kreiranje pozitivne slike na regionalom nivou u 2016. godini.\n- Kao kriterijumi za izbor pobednika među nominovanima navode se liderstvo i ličnost, profesionalizam, obrazovanje i menadžerske veštine direktora, kao i strateška vizija, ukupan učinak bolnice, multidisciplinarnost usluge, povoljni izveštaji od strane pacijenata, te fokus na pacijentima i njihovom zadovoljstvu - izjavio je rukovodilac marketinga Miodrag Miljković, koji će na ovom događaju imati prezentaciju o Merkuru i Vrnjačkoj Banji.\nDa podsetimo, nominacija za ova značajna evropska priznanja pristigla je upravo u godini u kojoj Merkur obeležava 70 godina uspešnog postojanja.


Članci poređani po datumu: subota, 09 februar 2019\nsubota, 09 februar 2019 17:25\nMarinika pati za lovcima, pa joj se priviđaju okupacije\nMarinika Tepić, poznatija kao "tigrica" i propala balerina, očigledno pati što ne može da nosi skupocenu bundu dok kao predator progoni lovce zalutale u gustim šumama, pa joj se priviđaju okupacije i neprijatelji u Južnom Banatu.\nsubota, 09 februar 2019 16:57\nPredsednik Vučić u Kovinu posetiće "Delta Danube" i Halu za male sportove\nPredsednik Srbije Aleksandar Vučić, u okviru kampanje "Budućnost Srbije" u Južnobanatskom okrugu, posetiće novoizgrađenu Fabriku za proizvodnju i preradu pečuraka "Delta Danube" i Halu za male sportove koju su Kovinci u potpunosti izgradili sopstvenim sredstvima.\nsubota, 09 februar 2019 14:28\nSAZNAJEMO: Evo šta će predsednik Vučić posetiti u Južnom Banatu\nPredsednik Srbije Aleksandar Vučić, u okviru kampanje "Budućnost Srbije", posetiće sutra Južnobanatski okrug. Posetu Južnom Banatu započeće u Opovu, gde će obići Dom zdravlja ispred kojeg će razgovarati sa građanima.\nsubota, 09 februar 2019 10:30\nKAMPANJA BUDUĆNOST SRBIJE: Predsednik Aleksandar Vučić sutra u Južnobanatskom okrugu\nMir nam je danas najvažniji. Potrebne su nam desetine godina mirnog razvoja da gradimo fabrike, pozorišta, da deca mirno rastu i imaju sigurnu budućnost. To je ključna poruka koju će predsednik Srbije Aleksandar Vučić sutra uputiti građanima Južnobanatskog okruga, u okviru kampanje "Budućnost Srbije".


POLUDEĆE RUSI BEZ NJIH: Bez američkih reklama na ruskim televizijama - Naša Borba\nPOLUDEĆE RUSI BEZ NJIH: Bez američkih reklama na ruskim televizijama\nDiplomate se polako vraćaju u Kijev, što se na Zapadu gleda kao na dokaz da Vladimir Putin nije uspeo da osvoji ukrajinsku prestonicu i da je, zahvaljujući ukrajinskom otporu i zapadnim merama, od toga sasvim odustao.\nNoć uoči jučerašnje Parade pobede u Moskvi, Amerika je Rusiji zbog rata u Ukrajini uvela nove sankcije, koje će pogoditi ruske državne medije, finansijsku elitu i sektor odbrane.\nVlada u Vašingtonu zabranila je američkim kompanijama da se oglašavaju na tri ruske televizije pod državnom kontrolom – Kanalu 1, Rusiji 1 i NTV-u, kao i da ovim medijima prodaju opremu poput kamera. Američke kompanije su prošle godine potrošile 300 miliona dolara na reklamiranje u ovim ruskim medijima.\nKako prenosi En-Bi-Si njuz, administracija Džozefa Bajdena onemogućila je i da se Moskvi prodaju industrijski motori i buldožeri koji služe i ruskoj armiji. Na crnu listu dospelo je još 2.600 ruskih i beloruskih zvaničnika, pa vize za SAD neće moći da dobiju direktori Sberbanke, najveće ruske banke, kao i Gasprombanke, koja obavlja transakcije za gasnog giganta „Gasprom”. Međutim, Gasprombanka kao ustanova i dalje nije pod sankcijama, jer Evropljani preko ove banke plaćaju ruski gas.\nKao što je ranije već učinila Velika Britanija, i Amerika je sad zabranila svojim kompanijama da ruskim korporacijama pružaju usluge poput savetovanja i računovodstva. Kako piše „Gardijan”, zabrana se ni u britanskom ni u američkom slučaju ne odnosi na advokate, tako da će Moskva i dalje pokušavati da putem advokatskih kancelarija u SAD i Britaniji zaobiđe zapadne sankcije.\nAmerička vlada objavila je novi krug sankcija posle virtuelnog sastanka koji je Bajden u nedelju održao s liderima G-7 i ukrajinskim predsednikom Volodimirom Zelenskim. Vašington je već krajem marta zabranio uvoz ruske nafte, a posle ovog samita je i G-7 – grupa najrazvijenijih zemalja koja uključuje Ameriku, Veliku Britaniju, Francusku, Nemačku, Italiju, Japan i Kanadu – najavio da će postepeno prestati da uvozi rusku naftu. G-7 poručuje da priprema teren za zabranu uvoza ruske nafte i pronalaženje drugih izvora energenata. I Evropska komisija je prošle nedelje predložila da se postepeno zabrani uvoz nafte iz Rusije, ali Mađarska, Slovačka, Češka i Bugarska, potpuno zavisne od ruske nafte, ne pristaju da se uvede embargo sve dok se za njih ne pronađe drugo rešenje.\nIstog dana u nenajavljene posete Ukrajini stigli su i američka prva dama Džil Bajden i premijer vlade u Otavi Džastin Trudo, koji je najavio povratak kanadskih diplomata u Kijev. I grupa američkih diplomata vratila se u Ukrajinu nakon što je Vašington pred rusku invaziju iz bezbednosnih razloga svoje diplomate prvo premestio u Lavov, a kasnije u Poljsku. Ovo je prvi put da američke diplomate počinju da rade u Lavovu i Kijevu posle više od dva meseca. Iz Stejt departmenta su istakli da će nastojati da do kraja ovog meseca otvore ambasadu u Kijevu i da tamo počnu redovno da rade.\nNa Zapadu se na povratak diplomata u Kijev gleda kao na dokaz da ruski predsednik Vladimir Putin nije uspeo da osvoji ukrajinsku prestonicu i da je, zahvaljujući ukrajinskom otporu i zapadnim merama, od toga sasvim odustao.\n„Poruka za Rusiju je – niste uspeli. Ukrajina se još drži, vlada i dalje funkcioniše, a mi se prvo vraćamo u Lavov, a onda i u Kijev”, izjavila je Kristina Kavin, otpravnica poslova i najviši diplomata u američkoj ambasadi u Ukrajini.\nI dok su diplomate iz američke ambasade u Kijevu tokom poslednja skoro tri meseca bile odsutne, Kijev su posećivali najviši američki zvaničnici, uključujući državnog sekretara Entonija Blinkena, šefa Pentagona Lojda Ostina i predsedavajuću Predstavničkog doma Kongresa Nensi Pelosi. Ukrajinu je nedavno posetila i holivudska glumica i ambasadorka UNHCR-a Andželina Džoli, a američka diplomatska ofanziva završila se dolaskom američke prve dame. Prvo je bilo najavljeno da će supruga Džozefa Bajdena obići nekoliko istočnoevropskih zemalja, isključujući Ukrajinu, ali je Džil Bajden u nedelju ipak otišla tamo i susrela se s ukrajinskom prvom damom Olenom Zelenskom.\nPrethodni tekstBAJDEN: Obuzdavanje inflacije u SAD najveći prioritet\nSledeći tekstRAZVALJIVANJE SRBIJE: Država ne reaguje na sunovrat domaćeg ribarstva


Prosvetni radnici dobijaće licencu i u Nišu - JuGmedia\nProsvetni radnici dobijaće licencu i u Nišu\nNIŠ – Ministar prosvete dr Srđan Verbić najavio je da će nastavnici, stručni saradnici i vaspitači sa područja jugoistočne Srbije moći od naredne godine da stručni ispit za dobijanje licence polažu i u Nišu.\nVerbić je kazao da je načinjen već prvi korak koji će omogućiti polaganje ispita van Beograda.\n„Izmenili smo pravilnik sticanja licence, dozvoli smo da se to odvija u ustanovama, a ne samo u Ministarstvu prosvete. U tom smilsu prvo ćemo da pokrenemo Niš, a u dogledno vreme i Kragujevac, pa i Novi Pazar“, rekao je Verbić na sastanku koji je održan u niškom Regionalnom centru za profesionalno obrazovanje odraslih.\nU Nišavskom, Topličkom i Pirotskom okrugu na licencu čeka oko 750 nastavnika, saradnika i vaspitača.


Od sledeće godine programski budžeti - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Od sledeće godine programski budžeti\nOd sledeće godine programski budžeti\nBudžeti na svim nivoima vlasti za narednu, 2015. godinu, moraće da sadrže programski deo. To u praksi znači, da će, umesto samo linijskog prikazivanja „kome je namenjen novac“, morati da se prikaže i „za šta je namenjen novac“, odnosno kakv cilj i rezultat treba postići i koje aktivnosti i sredstva su za to potrebna.\nProgramsko budžetiranje može da dovede do konkurencije među budžetskim korisnicima – oni će konkretnim programima konkurisati za novac. I praćenje na koji način se troši novac trebalo bi da bude olakšano, a građani i mediji će moći da procene da li su postignuti postavljeni ciljevi i ostvareni željeni rezultati.\nVažan element u ovom sistemu može da bude i uključivanje građana u planiranje budžeta. Na javnim raspravama građani se mogu opredeljivati za programe koji će se finansirati. Programsko budžetiranje je korak napred i sa stanovištva kontrole i nadzora i potencijalnih ušteda kao posledice kontrole – Državna revizorska institucija prilikom sprovođenja revizije svrsishodnosti može ukazati na programe koji su neracionalni, neekonomični odnosno „nesvrsishodni“ i preporučiti njihovo ukidanje što može rezultirati direktnim i brzim uštedama u budžetu.


Sprovode se reforme, ali ima još posla | Analitika - Informativni Portal\nPOVODI: Predstavnici stranih kompanija o poslovnom ambijentu\nSprovode se reforme, ali ima još posla\nCrna Gora je uradila mnogo na poboljšanju poslovnog ambijenta, ali i dalje postoje ozbiljni izazovi koje treba rješavati kako druge zemlje ne bi boljim uslovima preuzele kvalitetne investitore, rečeno je Pobjedi iz Adriatik marinasa, odnosno Porto Montenegra, Crnogorskog Telekoma i Erste banke, koje smo pitali kako su zadovoljni ovdašnjom biznis klimom.\nObjavljeno: 25. 03. 2019 - 07:10 Promjenite veličinu teksta: A A A\nPodsjetimo da je Savjet stranih investitotora u Crnoj Gori protekle sedmice izdao Bijelu knjigu i na skali od jedan do deset poslovni ambijent u prošloj godini ocijenili 6,49 a godinu ranije 6,47. Konstatovali su da je ekonomiju Crne Gore u prošloj godini karakterisala stabilnost, ali i da su bez obzira na blagi napredak izostali konkretniji rezultati u sprovođenju reformi. Ukazali su na visoku sivu ekonomiju, ocijenili da je novi zakon o radu, koji se priprema, korak nazad, da se vladavina prava mora poboljšati, obezbijedi platforma za prevenciju prevara i utaja bilo koje vrste..\nISKORACI I IZAZOVI\nIz Adriatik marinasa našoj redakciji su kazali da se poslovni ambijent za strane investitore u Crnoj Gori rapidno mijenja.\n- Zajedno smo napravili značajne korake, posebno u sferi nautičke, superjahting industrije. Ipak, izazovi i dalje postoje - ocijenili su iz ove kompanije koja je vlasnik Porto Montenegra. Pravi izazov poslovanja u Crnoj Gori je, kako dodaju, tržište, zato što su druge jahting destinacije širom svijeta vrlo kompetitivne i, prirodno, žele da preuzmu klijente iz Crne Gore.\n- Zbog toga moramo nastaviti zajedno da radimo, kako bismo bili sigurni da su uslovi koji postoje u Crnoj Gori za sve naše klijente isti ili bolji nego bilo gdje drugdje. Drugi izazov je sezonalnost, odnosno percepcija da je Crna Gora zemlja u koju treba doći samo u periodu od juna do septembra - kažu u Adriatik marinasu.\nObjašnjavaju da klijentima predstavljaju Crnu Goru kao destinaciju za sva doba. - Ali je, za predstavnike jahting industrije, ovo pitanje usko povezano sa postojanjem postrojenja za remont jahti. To predstavlja naš prioritet broj jedan – da imamo nautičku industriju aktivnu svih 12 mjeseci i da učinimo sve da te benefite osjeti čitava Crna Gora - navode iz kompanije.\nVlada Crne Gore, objašnjavaju, imala je viziju i hrabrost da stvori neophodne uslove za razvoj elitne turističke destinacije i sprovede strategiju za smanjenje biznis barijera, te da iskoristi svoje prirodne zaštićene luke i stratešku lokaciju kako bi postala centar razvoja jahting i turističke industrije.\n- Crnogorska vlada od početka prepoznala je ideju da se Crna Gora kroz Porto Montenegro pozicionira kao vodeća superjahting destinacija na Mediteranu, i pruža podršku u realizaciji jasne strategije razvoja nautičkog turizma u Tivtu i Boki Kotorskoj. Porto Montenegro je doprinio da se promijeni percepcija Crne Gore širom svijeta, značajno je povećao prihode države od turizma, te je kreirao hiljade direktnih i indirektnih radnih mjesta. Nakon kanadskog investitora Pitera Manka, Investment korporejšn of Dubai je podigao projekat na sljedeći vizionarski nivo i maksimizirao njegov veliki potencijal - kažu oni.\nCrna Gora ima jedinstvenu priliku da odigra vodeću ulogu u jahting industriji – jer ima dugu pomorsku tradiciju, niske poreske stope, odličnu lokaciju, prirodno zaštićene luke, međunarodne aerodrome, i vladu koja prepoznaje potrebu da razvije održivu industriju u kojoj ima jasne konkurentne prednosti.\nNa pitanje koje oni vide biznis barijere, iz Adriatik marinasa kažu da je stvarni izazov danas i u godinama koje dolaze tržište, jer je konkurencija u jahting industriji veoma jaka. - Zbog toga treba da, zajedno sa državnim organima, kontinuirano promovišemo sve naše biznis mogućnosti i Crnu Goru kao destinaciju. Takođe, od izuzetne je važnosti da nastavimo sa uklanjanjem biznis barijera i održavanjem poreskih stopa na niskom nivou radi privlačenja međunarodnih investitora koji će dalje stimulisati rast Crne Gore i pozicioniranjem države kao ozbiljne, stabilne međunarodne biznis destinacije - preporučuju u Adriatik marinasu.\nICT I IZAZOVI\nU Crnogorskom Telekomu smatraju da je Crna Gora uradila mnogo na unapređenju poslovnog ambijenta, da su sprovedene ozbiljne reforme, ali da postoji prostor za dalji napredak. Kažu da su saglasni sa ocjenom koju ujedno odražava i indeks Savjeta stranih investitora, i kojim je oblast telekomunikacija/ICT ocijenjena kao povoljnija za poslovanje u odnosu na ostale.\nDirektor Sektora za korporativne i pravne poslove u Crnogorskom Telekomu, Pavle Đurović, Pobjedi je kazao da kao predstavnik kompanije koja posluje po standardima Dojče telekom grupe može reći da je regulatorni okvir koji se odnosi na oblast telekomunikacija u velikoj mjeri usaglašen sa evropskim.\n- S obzirom na to da je Crna Gora zemlja kandidat, očekujemo da se kroz procespristupanja EU još intenzivnije posvetimo usaglašavanju propisa u ostalim oblastima – kao što su poreski sistem, vladavina prava, regulatorni okvir zaštite ličnih podataka... kaže on.\nVijesti U sistematizaciji Poreske uprave... Poreska policija moraće da sačeka novi zakon


Apsurdna odluka o subvencionisanju IT sektora u Srbiji | Kamatica\nPočetna > vest > Apsurdna odluka o subvencionisanju IT sektora u Srbiji\nApsurdna odluka o subvencionisanju IT sektora u Srbiji\nTekst objavljen: 21.10.2016 12:01\nZoja Kukić iz"Startita"kaže za "Blic" da će na ovaj način "ionako deficitarna radna snaga kod nas preći iz drugih firmi u tu kompaniju, a čitav profit otići u Veliku Britaniju." Osim toga, navodi ona, prošle godine je "Endava" kupila jednu od uspešnijih domaćih IT kompanija "PS Tech", međutim, dok je ova firma radila kao domaća, oni nisu imali nikakve subvencije.\n- Savet za ekonomski razvoj doneo je, na poslednjoj sednici,preporuku da se dodele podsticajna sredstva za ulaganja šest kompanija, među kojima je i kompanija "Endava doo Beograd", koja će, u narednih nekoliko godina, uložiti 4,3 miliona evra i zaposliti 324 nova radnika na neodređeno vreme - kažu u Ministarstvu.\n- IT stručnjaci u Srbiji nisu na birou za nezaposlene. To znači da će doći iz postojećih IT kompanija. Dakle, nema novih prihoda za državu poosnovu poreza na zaradu. A krupniji ekonomski efekti su da će se preuzimanjem kadrova od domaćih firmi oslabiti njihova pozicija. IT stručnjak je proizvodna mašina, kada nekoj kompaniji oduzmete mašinu kompanija ne može da radi.Zaključak je takav da Ministarstvo privrede u godini preduzetništva pretvara preduzetnike u radnike – piše Uzelac u svojoj analizi.\n-Najapsurdnije od svega je to da se od naših para plaća industrija koja najviše zarađuje, kojoj subvencije nisu potrebne – piše Uzelac.\n-Napravite IT fond i investirajte prema svetskoj praksi. Za 4,4 miliona evra možete dainvestirate u 44 domaće start up kompanije od kojih će samo 10 odsto uspeti ali će tih 10 odsto vratiti 100 odsto uloženog. U toku investicionog ciklusa ćete zaposliti 200-500 ljudi, a na kraju ciklusa ćete imati četiri uspešne domaće kompanije, imaćete novac na računu koji će biti spreman za novi ciklus. Najbolje od svega - imaćete podstaknutu svest pokušaja i uspeha - navodi on.\nMilivoje 23.10.2016 11:05\nViše od dvadest godina sam u poslovima Informatike, imao sam prilke da sarađujem sa Engleskim IT firmama. Prosto je neverovatno, šta naša država radi, ovde se na najgrublji način urušava domaća IT pamet. To smo već uradili sa drugim strukama (Građevinarstvo, i dr. ). Pošrtovana gospodo uzmite se u pamet, ako neznate onda pitajte.U Svakom slučaju ovo treba obavezno obustaviti.\nS" PoštovanjeM !\nAleks 24.10.2016 1:57\nVidi se da Vlada ili pojma nema ni o cemu, ili je totalno korumpirana..trece ne postoji, a najverovatnije da je u pitanju i jedno i drugo.\nministarstvo privrede kompanija it sektor


Ministar od radnika\nbeži na put u Dablin\nU ministarstvu tvrde da im nije stigao zahtev za ostavku, Milosavljević za sada bez komentara\nBEOGRAD - Republički sindikat zdravstva i socijalne zaštite u svom jučerašnjem saopštenju upućenom medijima zatražio je ostavku dr Tomice Milosavljevića, republičkog ministra zdravlja.\nOvaj sindikat je u dopisu obrazložio svoj zahtev time što je na predlog ministra zdravlja i ministra finansija vlada usvojila Uredbu o izmeni koeficijente samo određenim grupama i to bez učešća i pristanka sindikata.\nU ovo povećanje koeficijenata nije uključena najsiromašnija kategorija zaposlenih - spremačice, vozači, majstori, radnici u kuhinji i perionicama, odnosno nije prihvaćen naš predlog da i njima bar za 0,25 ili 0,5 odsto budu veće plate - izjavila je juče za "Glas" dr Branislava Plančak, predsednica Republičkog sindikata zdravstva, koji ima oko 70.000 članova.\nUz to, povećanje plata, kako kaže Plančakova, nije onoliko koliko su objavili ministri Milosavljević i Dinkić.\n- Oni su najavili da će medicinske sestre dobiti povećanje od oko 13 odsto, a dobile su sedam, dok je lekari dobili samo 13 od najavljenih 20 odsto - kaže Plančakova.\nOna smatra da ministar Milosavljević, izuzimajući nemedicinsko osoblje pri povećanju plata, hoće da nagovesti otkaz za oko 20 odsto nemedicinskog osoblja u zdravstvu. Pri tom, dodaje Plančakova, ministar ovakvim ponašanjem želi da stvori još jedan sindikat nezdravstvenih radnika i da razbijanjem sindikata smanji njihovu snagu.\nUpravo jedan od sindikata nemedicinskog osoblja beogradskog regiona Unije sindikata zdravstva najavljuje od iduće nedelje proteste ukoliko i njima kao i ostalima u zdravstvu ne budu povećane plate.\nI tako, dok sindikati razmišljaju o protestima i zahtevaju ostavku ministra Milosavljevića, on se juče posle zasedanja vlade pripremao za dvonedeljni službeni put u Dablin. Tako smo ovog puta ostali bez njegovog komentara na zahtev sindikata. Do Ministarstva zdravlja juče, navodno, nije ni stigao zahtev za ostavkom ministra, a na pitanje koji je povod dvonedeljnog gostovanja ministra u Dablinu, portparol je najpre rekao da će to biti podrobno pojašnjeno po ministrovom povratku.\nPotom je ipak otkrio da je u Dablinu zakazana rasprava o kapitacionoj formuli, odnosno modelu po kom će se i kod nas, kako je najavljeno, sklapati ugovori sa doktorima na osnovu kojih će oni biti plaćani po učinku.


Promena termina za posetu Narodnoj skupštini RS\nGostujuće predavanje “Dokazna sredstva u parničnom postupku”\nU okviru realizacije navedenog naučnog skupa, aktivno učešće su uzeli univerzitetski profesori, eminentni stručnjaci iz zemlje i inostranstva i budući doktoranti. U formi dijaloga za okruglim stolom diskutovali su o savremenom pristupu i mogućim rešenjima iz domena strategije, strategija bezbednosti i strategijskog menadžmenta. Osnovni cilj naučnog skupa je bio da autori radova, ali i ostali učesnici iznesu sopstvene stavove i rezultate istraživanja kao i da kroz konstruktivan dijalog ponude određena savremena i moguća rešenja i daju naučne i stručne preporuke za dalji razvoj navedene oblasti.\nZa navedeni naučni skup od ukupnog broja prijavljenih radova prihvaćen je 21 rad. Prispeli tekstovi radova su bili osnova za diskusije koje su prisutni na današnjem skupu vrlo konstruktivno obrađivali.\nU ime oba fakulteta, naučnog i organizacionog odbora, zahvaljujemo se svim učesnicima, prisutnim poštovanim profesorima, koleginicama i kolegama, dragim gostima i studentima na aktivnom učešću i podršci.


Članci poređani po datumu: Petak, 04 Januar 2019\nPetak, 04 Januar 2019 09:54\nUvid u poreske obaveze građana i privrede od sada i "na klik"\nOd početka 2019. godine, građanima, privredi i državi omogućen je uvid u poreske obaveze "na klik" preko - Jedinstvenog informacionog sistema lokalne poreske administracije.\nTako da od 1. januara građani preko interneta mogu da pristupe bazi podataka, da pogledaju svoje dugovanje za porez na imovinu i da ga elektronski plate.\nGrađani će uvid u poreske obaveze moći da dobiju jednostavnim unosom JMBG, a ova usluga će biti omogućena i pravnim licima koje će podatke dobijati unosom jedinstvenog poreskog PIB broja.\nJedinstveni informacioni sistem lokalne poreske administracije nalazi se OVDE, a osim poreza na imovinu, tu senalaze i podaci o samodoprinosima i ekološkim i komunalnim taksama.\nPetak, 04 Januar 2019 09:51\nDogovor pred sudom vas oslobađa plaćanja sudskih taksi\nOd 1. januara 2019. godine stranke su oslobođene plaćanja svih sudskih taksi, ako spor reše medijacijom, sudskim poravnanjem, priznanjem ili odricanjem od tužbenog zahteva.\nOvo su osnovne novine koje donosi Zakon o izmenama i dopunama Zakona o sudskim taksama koji je 1. januara 2019. godine stupio na snagu.\n- Ukoliko stranke do zaključenja prvog ročišta za glavnu raspravu reše spor medijacijom, sudskim poravnanjem, priznanjem ili odricanjem od tužbenog zahteva, oslobađaju se od plaćanja svih sudskih taksi".\nOslobađanje stranaka od plaćanja sudskih taksi u slučajevima mirnog rešavanja spora, ali i u slučajevima okončanja parničnog postupka sudskim poravnanjem, priznanjem tužbenog zahteva ili odricanjem od tužbenog zahteva, a u cilju pravičnog tretmana stranaka u parničnom postupku - jedan je od osnovnih ciljeva donošenja ovih izmena objašnjavaju nadležni.\nIzvor i naslovna fotografija : Ministarstvo pravde


Kasa FK Sarajevo “lakša” za 5.500 KM, Željezničar plaća 2.000 KM – dijalogin.tv\nKasa FK Sarajevo “lakša” za 5.500 KM, Željezničar plaća 2.000 KM\nNaime, Disciplinska komisija Nogometnog saveza BiH kaznila je ovaj klub sa 1.500 KM zbog upotrebe pirotehničkih sredstava u susretu Kupa BiH protiv Travnika u gostima, te s 1.000 KM zbog istog prekršaja u meču 22. kola Premijer lige BiH protiv Slobode na Koševu.\nKlub sa Koševa kažnjen je i s 3.000 KM zbog propusta u organizaciji utakmice 21. kola protiv Širokog Brijega, upotrebe megafona i veće količine pirotehničkih sredstava.\nFK Željezničar kažnjen je ukupno s 2.000 KM zbog upotrebe pirotehničkih sredstava u susretima protiv Radnika u 22. kolu i u revanš susretu Kupa BiH.\nKazne u iznosu od 1.000 KM izrečene su Zrinjskom i Slobodi zbog upotrebe pirotehničkih sretstava u susretima protiv Širokog Brijega, odnosno Sarajeva.\nDodik: Poslanici SNSD-a neće prisustvovati sjednicama Predstavničkog doma BiH


3 маја, 2018 | Cetvrtak\nOba Centra su u Prištini i Severnoj Mitrovici 24.aprila organizovali dve jako različite ali produktivne aktivnosti sa stručnjacima i zanimljivim panelistima.\nFljorent Bošnjaku, Kaljtrina Krasnići, Valjon Kaštanjeva i Nimon Racaj su razgovarali o važnosti stroge primene zakona o autorskim pravima kada su u pitanju mediji, kao i o problemima koji mogu nastati ako zakon zakaže i ako se na shvati ozbiljno; dok je u Mitrovici Stefan Živković istakao primere dobrih navika koje koriste opštem zdravlju i ravnoteži organizma.\nU Informativnom i kulturnom centru Evropske unije u Prištini je diskusija o Zakonu o autorskim pravima i njegovoj primeni u medijima dovela do važne rasprave. Sva četiri sagovornika su istakla da se o autorskim pravima mora javno raspravljati i da su ona osnovna ljudska prava jednog autora, dok je u Mitrovici publika imala priliku da sazna više o zdravim životnim navikama i savetima kako da izbegne loše navike koje su opasne po život.\nFljorent Bošnjaku, poznati kompozitor i predsedavajući Kolektivnog udruženja za upravljanje pravima APIK rekao je da je prošlog meseca potpisan istorijski sporazum i istakao da je zainteresovanost javnosti za pitanja autorskih prava jako loša.\n„Autorska prava su neka vrsta penzije za umetnika, i ja ne znam na koji način da prenesem koliko su umetnici izgubili upravo zbog nedostatka zakona o autorskim pravima. Autorska prava se smatraju luksuzom, ali su po mom mišljenju ona osnovna ljudska prava i prava jednog autora. Tokom decenija je došlo do ogromnog i nepovratnog gubitka usled nepostojanja zakona o autorskom pravu, ne samo finansijskog već i moralnog gubitka za umetnika“ dodao je Bošnjaku.\nValjon Kaštanjeva, direktor Kancelarije za autorska prava Ministarstva kulture, omladine i sporta je rekao da je bilo potrebno pet godina kako bi pregovori doveli do sporazuma i da to nije slučaj samo na Kosovu već i u drugim balkanskim državama, pa čak i državama članicama EU.\nPo njemu je autorsko pravo zagarantovano ustavom i zakonom i moralo bi se shvatiti ozbiljno od strane medija, iako je dolazilo do problema u procesu usled neslaganja ali u nekim slučajevima i do pretnji koje su dolazile sa raznih strana.\n„Svako umetničko delo je javno dobro, intelektualna svojina i niko je ne može koristiti bez prava i adekvatne naknade. Ako autorska prava posmatramo samo iz ugla primene onda je to već problem, moramo ih posmatrati kao ulaganje u kulturu i njen razvoj u cilju službe javnosti. Autorska prava su takođe i pravna obaveza Sporazuma o stabilizaciji i pridruživanju i EU integracija“ rekao je Kaštanjeva.\nNimon Racaj, pravni savetnik Nezavisne komisije za medije je rekao će Komisija uticati na različite strane procesa implentacije sporazuma o autorskim pravima.\n„Član 30 zakona nalaže da su sporazumi važeći samo ako se do njih dođe u sklopu autorskih prava. Postojala je praksa na Kosovu da se autorska prava ne smatraju prioritetom već manje bitnom stavkom. Sada možemo nastaviti sa zahtevima za medije u ime Komisije kako bismo saznali da li oni primenjuju tarife prema sporazumu koji je sada legalni instrument za ostvarivanje autorskih prava. Ovo je bio naš glavni izazov kao institucije do sada“ kazao je Racaj.\nRacaj je govorio o ostalim aspektima autorskih prava, poput prenosa TV programa i fudbalskih mečeva od strane kablovskih operatora i njegovoj kompleksnoj prirodi i primeni.\nRediteljka i producentkinja, Kaljtrina Krasnići, je istakla da je Zakon o autorskim pravima i srodnim pravima na Kosovu izrazito napredan jer je kreiran prema najnaprednijim EU zakonima. Imajući to u vidu, u zavisnosti od stepena razvoja industrije, zakoni često mogu ograničiti autora i njegov rad. Naglasila je da je takođe proučavala zakonsku stranu kinematografskih projekata tokom svojih studija u Sjedinjenim Američkim Državama kako bi bolje razumela složenost problema.\n„Kinematografija na Kosovu iz različitih razloga ima otvorena vrata za međunarodnu saradnju ali joj nedostaju mehanizmi za primenu autorskih prava, što umanjuje mnoge unosne prilike na polju kinematografije, koprodukcije i međunarodne saradnje. Moramo imati na umu da je film jako skup poduhvat i nemoguće ga je održati državnim subvencijama, moramo očuvati saradnju sa ostalim zemljama, ostalim filmskim institucijama i upravo u tom slučaju autorska prava postaju kompleksna jer nedostaju informacije o zakonu i mehanizmima koji su dostupni. Otud moramo razviti obrazovnu platformu koju bi pokrenule institucije, izdavačke kuće, autori, producenti…“ zaključila je Kranići.\nDiskusiju je vodio Arber Selmani, stručnjak za medije EUICC-a u Prištini\nIstog dana je Informativni i kulturni centar EU u Severnoj Mitrovici u saradnji sa Omladinskim edukativnim klubom Sinergijom organizovao predavanje o zdravim životnim navikama. Predavanje je održao Stefan Živković, predstavnik Međunarodnog udruženja studenata medicine.\nGlavna tema predavanjaa je bilo sprečavanje ravoja loših životnih navika i održavanje ravnoteže u telu. Osim što je publika imala priliku da sazna kako bolesti zavisnosti i loše navike utiču na ravnotežu ljudskog organizma, predavanje je takođe istaklo korisne savete za održavanje zdravlja i sprečavanje razvoja loših navika koje mogu dovesti do teških posledica.\nDogađaj je organizovan pod okriljem kampanje o obrazovanju u cilju poboljšanja sveopšte percepcije zdravih životnih odluka koje mladi ljudi mogu doneti, ali i pružanja korisnih saveta za zdraviju budućnost.\nPhotoblog: Prezentacija Izveštaja o Kosovu 2018 i zapažanje specijalne predstavnice Natalije Apostolove\nRam Ljahaj, poznati kosovski tenor koji osvaja najprestižnije evropske scene klasične muzike, 8. maja je zadivio i publiku u Prištini.


Putinov izbor – BiGportal.ba\nOd marta 2018. Rusija stupa u fazu pune obnove državne snage i moći, što će se neminovno odraziti na globalnom planu, kroz seriju krupnih političkih poteza koji neće biti po volji Zapada\nZahuktava se kampanja za predsedničke izbore u Rusiji. Borba Vladimira Putina za novi šestogodišnji mandat šefa države, iako mnogima s pravom deluje kao unapred dobijena bitka, daleko je od nezanimljive – pogotovo imajući u vidu globalne posledice koje sa sobom donosi. Otuda je simptomatično ignorisanje zapadnih medija ovog političkog fenomena, posebno ako se zna da se predsednička trka za američke izbore medijski prati više od godinu dana uoči samog glasanja i konzumenti ovih vesti obavešteni su o svim, pa i najsitnijim detaljima. S druge strane, put verovatno najmoćnijeg čoveka današnjice ka novom predsedničkom mandatu u Kremlju kao da je obavijen zaverom ćutanja na Zapadu. To, međutim, neće uticati na posledice koje će svakako nastupiti posle 18. marta, kada se očekuje da bi ruski lider mogao da osvoji između 60 i 70 odsto glasova već u prvom izbornom krugu, a prema nekim projekcijama, ovaj procenat bi mogao da bude i veći.\n„BORBA“ ZAPADA ZA PLURALIZAM Period između 2018. i 2024. godine verovatno će biti ključan u istoriji 21. veka. Ruske pripreme za konačno oslobađanje od američkog pritiska okončane su u prethodnom periodu i stoga je razumljivo da u Vašingtonu sa izrazito negativnim nabojem ocenjuju buduću Putinovu pobedu. Koliko sam Putin ozbiljno pristupa predstojećim izborima vidi se i iz njegove odluke da nastupi kao nezavisni kandidat – dakle, pod najtežim uslovima – a ne ispred vladajuće političke partije Jedinstvena Rusija (JR). Na taj način Putin ne samo što ističe da ne traži privilegovan status nego svoju kandidaturu želi maksimalno da približi biračima. Iako će u kampanji dobiti podršku Jedinstvene Rusije, favorit predsedničke trke se ovim potezom na neki način i distancira od najveće ruske stranke, u čijem osnivanju je učestvovao, ali nikada nije bio njen član. To je još jedna specifičnost ruske političke scene i Putinu omogućava da kritikuje JR i ukazuje na propuste, a da se istovremeno oslanja na njenu podršku u parlamentu, prilikom izglasavanja zakona. Isto tako, prema Ustavu, ruski predsednik je i na čelu Vlade RF, jer on svojim ukazom imenuje premijera, ali ga i smenjuje. Za prvu odluku neophodno je glasanje u parlamentu, dok za smenu vlade i premijera to nije potrebno.\nDok izveštavanje o Putinu i njegovoj predsedničkoj kandidaturi zapadni mediji izbegavaju u širokom luku, dotle podršku „lideru opozicije“ Alekseju Navaljnom ističu u prvi plan. Ako Moskvu, bez ikakvih dokaza, optužuju da se meša u izborne procese zapadnih zemalja, onda evropski i američki političari to čine u odnosu prema Rusiji – javno i bez zadrške. To je, kako kažu, njihova borba za demokratiju i politički pluralizam u Rusiji! Portparolka Evropske službe za spoljne poslove Maja Kocijančić komentarisala je odluku Centralne izborne komisije (CIK) RF o neprihvatanju predsedničke kandidature Navaljnog. Kocijančićeva kaže da su posle odluke CIK-a nastale „sumnje u odnosu na politički pluralizam u Rusiji“. Ruski CIK, naime, nije odobrio kandidaturu Navaljnog, jer prema zakonu lica koja su osuđena za teška krivična dela ne mogu da budu birana na državne funkcije.\nU slučaju Navaljnog, reč je o dve presude, iz 2013. i 2017. godine, kojima je osuđen na pet godina uslovno. Radi se o optužbi da je učestvovao u otuđivanju čak 10.000 kubika drvne građe državnog preduzeća „Kirovles“, u vreme dok je bio savetnik gubernatora Kirovske oblasti 2009. godine. Evropski sud za ljudska prava je u februaru 2016. ocenio da je tokom suđenja bilo narušeno pravo Navaljnog na fer suđenje i naložio novo, ali nije priznao da je reč bila o politički motivisanom procesu, kako su zahtevali advokati osuđenog. Na ponovljenom suđenju, u februaru 2017, Navaljni je ponovo oglašen krivim, što je izazvalo burne reakcije na Zapadu i među građanskim aktivistima u Rusiji.\nKO JE STVARNI LIDER OPOZICIJE Odluka od odbijanju kandidature Navaljnog, prema rečima Maje Kocijančić, „izaziva ozbiljne sumnje u postojanje političkog pluralizma u Rusiji i demokratske perspektive predstojećih izbora“. „Politički motivisane sudske odluke ne smeju da se koriste za zabranu učešća u političkom životu“, naglasila je portparolka – uprkos tome što takve kvalifikacije nema ni u presudi Evropskog suda. Sada se, naravno, može očekivati da se sa sličnim ocenama jave i predstavnici američke diplomatije, ali i bez toga je u zapadnim medijima stvorena jasna slika: Putinov izbor za predsednika nije legitiman i sve vrste protesta, demonstracija, pa čak i revolucije protiv njega su dozvoljene! I legitimne, bez obzira na to što je reč o čoveku koji uživa nesumnjivu podršku više od dve trećine građana Rusije.\nS druge strane, iako je reč o čoveku osuđenom za krađu više stotina hiljada dolara, Navaljnog opisuju isključivo kao „kritičara Kremlja“, „Putinovog oponenta“, „lidera opozicije“… Činjenica je pak da Navaljni ni u kom slučaju ne može da bude nazvan liderom opozicije, jer prema svim sociološkim istraživanjima njegov rejting ne prelazi jedan odsto. Njemu pripisuju izborni uspeh na izborima za gradonačelnika Moskve u septembru 2013, kada je osvojio više od 27 odsto glasova, izgubivši od Sergeja Sobjanjina. Međutim, Navaljni je u tom trenutku okupio oko sebe sav protestni potencijal građana Moskve, inače poznatih po tome što manje podržavaju Jedinstvenu Rusiju, čiji je kandidat Sobjanjin bio. Takođe, na izborima za gradonačelnika nisu učestvovali realni lideri opozicije, poput Vladimira Žirinovskog i Genadija Zjuganova, pa je i deo njihovih birača očito svoj glas dao Navaljnom.\nStoga je pogrešno nazvati Navaljnog liderom opozicije, ili glavnim Putinovim oponentom i kritičarem, jer svi ovi epiteti više pristaju Zjuganovu i Žirinovskom, koji već decenijama ne štede oštre reči na račun ruskog lidera. Ali oni nikada nisu bili protiv Putina i Rusije, za razliku od Navaljnog, kada je reč o nacionalno značajnim pitanjima. Zato i imaju političke rejtinge koji se približavaju 10 odsto, a ne jedan procenat kojim se „diči“ lider prozapadne opozicije. Sigurno je, ipak, da ni jedan, ni drugi, ni treći – ni pojedinačno, ni svi zajedno – ne mogu da ugroze izborni rejting Vladimira Putina.\nU tom smislu, odluku CIK-a da ne odobri kandidaturu Navaljnog ne treba posmatrati kao Putinov strah od ovog političara, koga je američki „Vašington post“ u svom naslovu još 2012. opisao rečima: „Čovek od koga se Putin najviše plaši“. Radi se pre svega o poštovanju zakona, prema kojem osuđena lica gube pasivno pravo glasa, odnosno ne mogu da se kandiduju. To je, svakako, i logično: ako je Navaljni kao savetnik gubernatora odmah nezakonito prisvojio ogromnu državnu imovinu, šta garantuje da kao predsednik Rusije to ne bi činio u mnogo većim razmerama. I nije u ovom slučaju najbitnije da li je odslužio svoju kaznu ili nije, reč je o tome da neko dokazano ima sklonosti ka krađi, zloupotrebama i korupciji – pa ga ne treba stavljati na dalja iskušenja.\nPODSMEH KREMLjA U svemu tome je važnije da ruska vlast na ovaj način pokazuje odnos prema zapadnim pritiscima. Ranije se smatralo normalnim da glavni zapadni igrač na političkoj sceni uvek bude figura zaštićena kao beli medved. I ako se vlast drzne da ga mrko pogleda – odmah usledi odmazda u vidu optužbi za autokratiju, diktaturu, kršenje demokratskih sloboda i ljudskih prava… Doduše, čitav ovaj dobro poznati rafal optužbi ispaljen je i sada, ali iz Kremlja ovog puta to dočekuju sa blagim podsmehom i ruganjem: pogledajte prvo šta se dešava u vašem dvorištu, kako se kod vas glavni kandidati opozicije provlače kroz medijsko i svako drugo blato neposredno uoči izbora!\nPrimer Navaljnog svedoči o još nečemu: ako je svoj prvi predsednički mandat Putin iskoristio za obračun sa oligarsima koji su celu rusku privredu isporučili Zapadu na tacni, onda je drugi mandat bio posvećen ekonomskom rastu i oporavku zemlje. Po ovoj analogiji, ako je Putinov treći mandat (prvi po povratku u Kremlj posle četvorogodišnje pauze) bio obeležen suzbijanjem političkog uticaja Zapada i borbom protiv takozvane „pete kolone“, onda bi od marta 2018. Rusija mogla da stupi u fazu pune obnove državne snage i moći, što će se neminovno odraziti i na globalnom planu. Još jednostavnije rečeno: sve do sada je ruski prodor u svet bio vidljiv prvenstveno kroz ekonomske korake, uspostavljanje energetske mreže i kupovinu inostranih aktiva, ali bi naredna faza bila oličena serijom krupnih političkih poteza koji neće biti po volji Zapada. Ili bar jednog njegovog dela. Zato je Putinov izbor za predsednika bojkotovan u zapadnim medijima. Ali igorisanje realnosti ne može tu ništa da promeni. Jer Putin je svoj izbor odavno napravio.


Sportske.net - Nemačko finale posle 33 godine!\nNemačko finale posle 33 godine!\nPredstojeće finale Lige šampiona na "Vembilju" biće prvo u nekom od evropksih kupova na kome će se sastati dva nemačka kluba posle 33 godine pauze! Interesantno je da je Jup Hejnkes i pre tri decenije bio akter nemačkog finala.\nEvropa i svet bruje o tome kako će Bajern i Borusija igrati u finalu Lige šampiona 25. maja a malo je onih koji se sećaju da je poslednji put nemačko finale u jednom evropskom takmičenju gledano pre ravno 33 godine!\nTada su se u sezoni 1979/1980 u finalu UEFA Kupa sastali Borusija iz Menhengladbaha i Ajntraht iz Frankfurta, a još je interesantnije da je sadašnji trener Bajerna tada sedeo na klupi "Koltova".\nHejnkes je ostao bez trofeja u UEFA Kupu iako je njegov tim savladao Ajntraht u prvom meču rezultatom 3:2. U revanšu je klub iz Frankfurta slavio minimalnim rezultatom 1:0 i tako zbog golova u gostima došao do trofeja.\nOd tada su protekle tri decenije a 25. maja Nemačka će ponovo dobiti prvaka Evrope. Poslednji put je to bio Bajern koji je 2001. godine prigrabio "Klempavka".\nNakon toga Bavarci su stigli do dva finala (2010. i 2012. godine) ali su ostajali praznih ruku, dok je Borusiji ovo prvo finale posle 16 godina i osvajanja trofeja na "Olimpijskom stadionu" u Minhenu.


Galić: Sve agresivnije ponašanje ilegalnih migranata @ InfoBijeljina \nGalić: Sve agresivnije ponašanje ilegalnih migranata\nDirektor Granične policije BiH Zoran Galić ukazao je danas na sastanku sa zamjenikom ambasasora Italije u BiH Mateom Evangelistu na sve agresivnije ponašanje ilegalnih migranata koji, vršeći razna krivična djela, nastoje doći do zemalja EU.\nTokom susreta, kojem su prisustvovali i oficir za vezu Interpola pri Ambasadi Italije u BiH Enriko Sforca i novi koordinator EU IPA projekta u BiH za borbu protiv organizovanog kriminala na Zapadnom Balkanu Antonio Lucijani, razmijenjene su informacije o granici BiH sa posebnim akcentom na povećan priliv migranata na istočnom dijelu granice.\nGalić je upoznao sagovornike o nadležnostima, organizaciji i aktivnostima ove policijske agencije u borbi protiv svih oblika prekograničnog kriminala, saopšteno je iz Granične policije BiH.\nEvangelista je zahvalio na dosadašnjoj saradnji sa Graničnom policijom BiH sa aspekta razmjene informacija i objavljivanja relevantnih informacija, naročito za kovid 19.\nLucijani je najavio da će u okviru IPA programa biti pružena znatna finansijska podrška policijskim agencijama u BiH, između ostalih i Graničnoj policiji BiH, s ciljem efikasnijeg provođenja istraga i bržeg otkrivanja krivičnih djela.\nTokom sastanka sagovornici su izrazili zadovoljstvo dosadašnjom saradnjom, te dogovorili naredne modalitete saradnje između Ambasade Italije u BiH i Granične policije.\nKONTROLA SAOBRAĆAJA Zbog alkohola isključeno 69 VOZAČA u Bijeljini\nPUSTE ULICE, PONEKI PROTEST Slovenija zbog pandemije uvela svoj PRVI POLICIJSKI ČAS\nFIFA sprema milijarde za "novu" Ligu šampiona?\nKako Republika Srpska ne bi doživjela novi lockdown koji bi ostavio katastrofaln ...\nMagla u kotlinama, mjestimično moguć jutarnji mraz


OPET: Vujošević uhvatio Andrića za vrat nakon poraza od Hapoela (VIDEO) - Grocka Info\nNaslovna Vesti Sport OPET: Vujošević uhvatio Andrića za vrat nakon poraza od Hapoela (VIDEO)\nOPET: Vujošević uhvatio Andrića za vrat nakon poraza od Hapoela (VIDEO)\nKošarkaši Partizana u neizvesnoj završnici poraženi su od Hapoela u Jerusalimu 82:79, pa trener crno-belih Duško Vujošević nije imao razumevanja za loše organizovan poslednji napad njegovih izabranika i igru u poslednjim sekundama, te je nervozu preneo na Mihajla Andrića.\nPartizan je imao svega dve stotinke za poslednji napad, ali se Vujoševiću nije svidelo kako je Andrić reagovao u tim trenucima ili u odbrani pre toga kada je Hapoel došao do pobede košem uz dodatno slobodno bacanje, pa ga je posle poslednjeg zvuka sirene uhvatio za vrat ili, bolje reći, kao da je pokušao da ga uštine.\nNa sreću, reakcija mladog košarkaša je izostala na takvo ponašanje stratega, dok su pripadnici obezbeđenja zbunjeno ušli na parket u nameri da zaštite Andrića ako treba.\nNije ovo prvi put Vujoševiću da se pokaže u ovakvom svetlu, shodno tome da je prošle sezone na sličan način uhvatio Bogdana Bogdanovića za vrat.\nPrethodni tekstVozači gradskog prevoza: Hoćemo da poludimo zbog „Poštovani putnici, očitajte vašu kartu“!\nSledeći tekstPočelo brojanje: Studenti broje putnike u gradskom prevozu


Uhapšen muškarac zbog filma ‘Toma’: Dijelio link za gledanje na društvenim mrežama | Kakanj-X\nU Beogradu je danas uhapšena jedna osoba za koju se smatra da je glavna osumnjičena za dijeljenje pitratskog linka filma “Toma” na društvenim mrežama prethodnih dana.\nOsumnjičeni je saslušan u Tužilaštvu za visokotehnološki kriminal Srbije, gdje je priznao krivicu i iznio odbranu , a sada se mnogi pitaju da li zbog dijeljenja spornog linka prijateljima i porodici također mogu da odgovaraju i, štaviše, da li su zgriješili čak i oni koji su samo pogledali piratsku verziju “Tome”.\nSvi oni koji su dalje neovlašteno podijelili ovaj link sa filmom ”Toma”, biće također procesuirani, a trenutno se radi na njihovom pronalaženju, poručuju iz tužilaštva.\nO kojem broju ljudi se radi pokazuje podatak da je jedan od najtraženijih pojmova na srbijanskoj verziji Googla u proteklih 48 sati bio “film toma online”. To znači da je na hiljade ljudi pokušalo da ga besplatno odgleda – u čemu su mnogi vjerovatno i uspjeli.\nIz agencije SAPA napominju da “po krivičnom zakoniku Republike Srbije, kao i zemalja u regionu, svaki vid objavljivanja ili deljenja autorskog dela spada u kršenje autorskih i srodnih prava, te da svako ko se bavi ovakvim delatnostima nosi punu krivičnu i materijalnu odgovornost za nastalu štetu”.\nSvi uočeni kosrisnici koji su neovlašteno dijelili film “Toma”, obaviješteni su da ukoliko sa svojih naloga ne uklone sporni materijal, protiv njih će biti pokrenuta krivična prijava Tužilaštvu za Visokotehnološki kriminal, koja će se odnositi na direktnu umješanost u neovlašćeno iskorištavanje autorskog dela ili predmeta srodnog prava, kao i materijalnu nadoknadu za štetu nanetu djelovanjem.\nProducenti filma ‘Toma’ Željko Joksimović i Dragan Bjelogrlić oglasili su se ovim povodom i pozvali prijatelje filma i poštovaoce umjetnosti Tome Zdravkovića da pravo iskustvo dožive u bioskopu.\nNakon samo tri nedjelje prikazivanja, film ‘Toma‘ reditelja Dragana Bjelogrlića, oborio je sve rekorde sa 500.000 gledaoca.\nFilm je ujedno upisao i lidersko mjesto u Srbiji po gledanosti u prvoj nedjelji prikazivanja – sa više od 100.000 gledalaca, baš kao i posećenost u jednom danu (2. oktobar) sa 35.000 gledalaca.


Bema - 1\nUmičević: U kućnu izolaciju upućeno 25 radnika "Beme"\nBANJALUKA - Fabrika obuće "Bema" Banjaluka je radi predostrožnosti uputila 25 radnika ove fabrike iz Banjaluke i Mrkonjić Grada u kućnu izolaciju jer su im u posjeti bili članovi porodice iz inostranstva, rekao je tehnički direktor ove fabrike Marinko Umičević.\n02. 04. 2020 19:00\nBANJALUKA, LAKTAŠI - Dvije radnice Tvornice obuće "Bema" u Banjaluci kod kojih je potvrđena infekcija kovidom-19 su mlađe životne dobi i one su zbrinute, dok se osobe s kojima su one bile u kontaktu nalaze u kućnoj izolaciji.\nUmičević: Virus korona ugrožava proizvodnju u 'Bemi'\n09. 03. 2020 14:21\nBANJALUKA - Tehnički direktor Tvornice obuće "Bema" iz Banjaluke Marinko Umičević istakao je da je neizvjesno do kada će njihovi pogoni raditi projektovanim kapacitetom jer većinu repromaterijala dobijaju iz Italije, a značajan dio iz Kine koje su najteže pogođene virusom korona.\n19. 03. 2019 15:38\nBANJALUKA - Učenici banjalučke Škole učenika u privredi, smjer tehničar modelar obuće, pokazali su veliko interesovanje i volju za sticanje znanja tokom prakse koju obavljaju u fabrici obuće "Bema", rekao je Srni tehnički direktor ove firme Marinko Umičević.\n16. 05. 2018 19:23\n"Bema" sponzor kuglašima Borca\n29. 01. 2018 12:12\nFabrika obuće "Bema" i Kuglaški klub Borac danas su potpisali sponzorski ugovor vrijedan 5.000 KM na godišnjem nivou.\nBANJALUKA - Predsjednik Skupštine opštine Mrkonjić Grad Milenko Milekić potpisao je danas sa tehničkim direktorom Fabrike obuće “Bema” Marinkom Umićevićem ugovor o dodjeli 100.000 KM bespovratnih sredstava za zapošljavanje 40 radnika u fabrici “Bema” u ovoj opštini.\n11. 09. 2017 08:01


Beba Bojović - Blic\nU Javoru uvereni: Na krilima zajedništva možemo da iznenadimo Zvezdu\nFudabaleri Javor otputovali su u Beograd spremni da naprave iznenađenje u duelu sa Crvenom zvezdom (subota, 14.30), na startu drugog dela Superlige.\nPOSLE JAVORA Nikolić: Partizan trenutno prvi, a dokle će biti...\nTrener fudbalera Partizana Marko Nikolić rekao je posle utakmice 34. kola Superlige u kojoj je pobeđen Javor u Ivanjici sa 2:1 (0:0), da su crno-beli, bar privremeno, na vrhu tabele, a da li će tu i ostati znaće se nakon duela Voždovca i Crvene zvezde.\nKUDA IDE SRPSKI FUDBAL? Veselinović napustio Javor da bi bio pomoćnik Iviću u PAOK-u\nFudbaleri Javora su ostali bez trenera na polusezoni. Miloš Veselinović je otišao u PAOK, gde će biti pomoćnik Vladimiru Iviću.\nIvanjičani spremni: Postoji li bolji motiv od Zvezde?\nEkipa Javora spremna je za duel sa Crvenom zvezdom. Iako strateg Ivanjičana nije otkrio sasatav tima za ovu utakmicu, na raspolaganju su mu svi igrači osim Karišika, koji je povređen u Čačku, pa je još uvek pod znakom pitanja. Interesovanje je veliko pa se očekuje da tribine stadiona u Ivanjici budu popunjene u nedelju od 17 časova.\nOPTIMISTA Trener Javora Veselinović: Želimo do finala Kupa\nIvanjičani su prošle godine stigli do finala Kupa gde su poraženi od ekipe beogradskog Partizana. Ove sezone početna stanica je Slana bara gde će pokušati da nadigraju Proleter a u nastavku takmičenja ponove prošlogodišnji uspeh.\nPartizanov debitant Miletić: Ustali smo, crni dani su iza nas\nNovajlija u dresu Partizana, Nemanja Miletić, prvu priliku da zaigra dobio je u Ivanjici protiv bivšeg kluba, ostavio je dobar utisak i razbio maler loših rezultata koji su crno-bele pratili neko vreme.\nNOVI DEFANZIVAC CRNO-BELIH Miletić prešao iz Javora u Partizan /FOTO/\nLevi bek Javor Matisa, Nemanja Miletić, potpisao je ugovor sa Partizanom na četiri godine.\nISTORIJSKI USPEH Ivanjičani napravili feštu u autobusu, navijačima podelili dresove /FOTO/\nIvanjičani su uspeli da ispišu istoriju kluba sa Moravice. Prvi put Javor Matis igraće finale Kupa u istoriji dugoj 104 godine. Slavlje je počelo već u svlačionici gde su se uz pesmu ''Ljuljaj Javore'' i skandiranje ''Ovde niko nije normalan'' fudbaleri i stručni štab neko vreme veselili, a onda je nastavljeno u autobusu.\nNevolje trenera crno-belih: Druloviću krivi sat i skupljači lopte\nLjubinko Drulović je znao kakva je situacija u Partizanu pre nego što je seo na klupu, ali nije ni sanjao da će muku mučiti ne samo da se približi Crvenoj zvezdi, već i da sastavi tim za utakmicu.


DAR vas poziva na panel „Zajedno do kvalitetne interpretacije nasleđa“ – Društvo za akademski razvoj\nDAR vas poziva na panel „Zajedno do kvalitetne interpretacije nasleđa“\n21нов 2018 by DAR No Comments\nDruštvo za akademski razvoj i organizacioni tim kampanje Kultura na DAR s velikim zadovoljstvom vam preporučuju da idućeg petka prisustvujete jednom značajnom događaju gde će se nauka, obrazovanje i turizam zajednički uhvatiti u koštac sa problemom očuvanja kulturnog nasleđa.\nU završnici Evropske godine kulturnog nasleđa, Visoka turistička škola strukovnih studija iz Beograda, pridružuje se njenom obeležavanju organizovanjem panel diskusije pod nazivom „Zajedno do kvalitetne interpretacije nasleđa: nauka, obrazovanje i turizam“.\nImajući u vidu da je turizam nasleđa, kao i arheološki turizam, u Srbiji još uvek nedovoljno razvijen, smatramo da je doprinos naučno-stručne javnosti od vitalnog značaja za iniciranje komunikacije i saradnje među različitim ciljnim grupama u oblasti vrednovanja i korišćenja domaćeg kulturnog nasleđa. Takođe, obrazovanje kadra namenski profilisanog za ovaj specifični vid kulturnog turizma, zahteva interdisciplinarni pristup i učešće više obrazovnih institucija. Stoga je panel „Zajedno do kvalitetne interpretacije nasleđa: nauka, obrazovanje i turizam“ osmišljen da, kroz konstruktivnu razmenu stavova različitih stručnjaka, bude jedan od koraka u pravcu iniciranja takvih aktivnosti. Namera je, takođe, da se skrene pažnja i na nedovoljno priznatu poziciju i ulogu turizma kao efektivne završnice dugotrajnog rada na procesima zaštite i očuvanja kulturne baštine.\nPored stručne publike i predstavnika medija, panelu će prisustvovati studenti Visoke turističke škole, čime će ovaj događaj dobiti obrazovni karakter od posebnog značaja za budući stručni kadar.\nOkrugli sto će se održati u petak, 30. novembra 2018. godine, sa početkom u 12 časova, u prostorijama Visoke turističke škole strukovnih studija (Bulevar Zorana Đinđića 152a, Novi Beograd). Predviđeno trajanje panela je 90 minuta, dok će izlaganje panelista biti ograničeno na 10 minuta, nakon čega će uslediti diskusija. Učesnici panel diskusije biće Ljiljana Čerović (Turistička organizacije Srbije), dr Ljiljana Rogač Mijatović (Fakultet dramskih umetnosti, Institut za pozorište, film, radio i televiziju), Bojana Ibrajter Gazibara (Zavod za zaštitu spomenika kulture grada Beograda), mr Maja Todorović (Zavod za proučavanje kulturnog razvitka) i dr Adam Crnobrnja (Narodni muzej, Srpsko arheološko društvo). Moderator diskusije biće dr Bojana Plemić, profesorka Visoke turističke škole strukovnih studija Beograd.\nOrganizaciju događaja podržalo je Srpsko arheološko društvo u sklopu projekta „Podizanje svesti o značaju arheološkog nasleđa“.\nDruštvo za akademski razvoj pruža punu podršku organizaciji ovakvog događaja i proslediće poziv svim učesnicima kampanje Kultura na DAR, kao i mladim ljudima koje bi ova tema trebalo da interesuje.


Studenti u posjeti Den Haagu\nponedjeljak, 31 Mart 2014 11:37\nU organizaciji Pravnog fakulteta Univerziteta u Zenici, grupa najistaknutijih studenata treće i četvrte godine studija, predvođena prodekanom za nastavu i studentska pitanja doc. dr. Nezirom Pivićem i višim asistentom Enisom Omerovićem, posjetit će ove sedmice, u okviru studijsko-edukativnog programa, Međunarodni krivični tribunal za bivšu Jugoslaviju u Den Haagu.\nDr. Pivić je u izjavi za Agenciju Fena uoči polaska u Haag naveo da će studenti imati dvodnevno predavanje u Tribunalu o radu ovog međunarodnog pravosudnog tijela i o najznačajnijim sudskim predmetima. Također će prisustvovati predavanju glavnog tužitelja Serga Brammertza i statusnoj konferenciji u slučaju "Popović i drugi".\nPredviđena je i posjeta zeničkih studenata Ambasadi Bosne i Hercegovine u Den Haagu.\nViše iz kategorije: « Obrazovanje djece u dijaspori Pismo kompaniji Arcelor Mittal »


Jeftini letovi iz Kaira za Austriju - Avionske karte Kairo Austrija - eSky.ba\nLetovi iz Kaira za Austriju\nPretražite letove iz Kaira za Austriju\nProvjerite najbolje ponude letova iz Kaira za Austriju\n✔ Postoje li posebne ponude za letove iz Kaira za Austriju na eSky.ba?\n✔ Mogu li se pobrinuti za osiguranje prilikom rezervacije leta iz Kaira za Austriju?\n✔ Ako rezerviram let iz Kaira za Austriju, mogu li rezervirati ujedno i smještaj?\n✔ Koje avio-kompanije nude letove iz Kaira za Austriju?\nBudite sigurni, da na eSky.ba ponuda letova iz Kaira za Austriju uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Kairo - Austrija\nJeftini letovi za Egipat Jeftini letovi iz Egipta Jeftini letovi za Tabu Jeftini letovi iz Tabe Jeftini letovi za Gorno-Altaysk Jeftini letovi iz Gorno-Altaysk\nJeftini letovi za Rumuniju Jeftini letovi iz Rumunije Jeftini letovi do Innsbruck Kranebitten Jeftini letovi od Innsbruck Kranebitten


Požurite: Avio karte po početnoj ceni od 14,99 evra - Bizlife.rs\nDojče Banka u problemu zbog dužnika koji je predsednik SAD\nSiromaštvo i jaz, ovim tempom, još dugo u Srbiji\nMame, država bi da vam pomogne: Razmatra se i plaćanje dadilja\nPrevareni radnici sa invaliditetom\n„Tesla“ uskoro isplaćuje dividende – 1.500 dinara po akciji\nPokretna imovina IMT skoro u pola cene\n14:51 Beograd, 04/09/2018\nWizz Air, vodeća niskotarifna avio-kompanija u Srbiji i jedan od evropskih avio-prevoznika sa najvećom stopom rasta, objavio je da je letnji raspored za 2019. godinu sa beogradskog aerodroma dostupan na sajtu wizzair.com.\nWIZZ i dalje nudi postojeće popularne linije iz Beograda i putnicima po niskoj ceni nudi uzbudljive destinacije kao što su Larnaka, Pariz, Stokholm ili Malta. Wizz Air sada u ponudi ima ukupno 13 niskotarifnih linija iz Beograda.\nU ponudi je više od 445.000 sedišta a članovi Wizz kluba za popuste već mogu rezervisati karte za niskotarifne letove iz Beograda za sezonu leto 2019. godine na sajtu wizzair.com. Karte za sve druge putnike se mogu rezervisati od 13. septembra 2018. godine.\n„Naša sve veća mreža linija iz Beograda sada obuhvata atraktivne destinacije kao što su Larnaka, Pariz, Stokholm i Malta. Sigurni smo da će putnici uživati u poseti ovim gradovima po našim niskim cenama karata. Sedišta na svim WIZZ linijama iz Beograda su već u prodaji za narednu sezonu leto 2019. godine po početnoj ceni od samo 14,99 evra** na sajtu wizzair.com. Nastavljajući sa snažnim rastom ove godine, cilj nam je da i u budućnosti nudimo najjeftinije moguće avio-karte u kombinaciji sa kvalitetnom uslugom za putnike u okviru sve raznovrsnije WIZZ mreže.” izjavio je Andraš Rado, menadžer korporativnih komunikacija u Wizz Airu.\nwizz air leto 2019.


VIDEO Noćna akcija: Pokušali da stave reku Tripušnicu u cev\nDruštvo Autor:Sanja Petrov28. jun. 202109:49 > 10:22\nRedakciji portala Nova.rs stigao je snimak ukopavanja cevi u Tripušnicu (Pčinja u gornjem toku), u večernjim satima u nedelju. Revoltirani stanovnici Donjeg Stajevca kod Trgovišta koji se nedeljama bore protiv nastavka izgradnje mini-hidroelektrane "Pročovci 3", podsećaju da se građevinski radovi odvijaju na prostoru koji nije obeležen, bez table sa osnovnim informacijama o izvođenju radova, kao i da su izvođači uvek prekidali radove kada bi meštani tamo odlazili.\n„Kako se radi ukopavanje ceni, gledaj mafija šta radi u nedelju uveče. Ovo je taj tim“ – čuje se na jednom snimku. „Danas je nedelja, neradan dan, ekipa koja ukopava cevi noću…evo.. je l’ ovo budućnost Srbije i naše dece“, komentariše autor.\nI reka Tripušnica mora da se brani od stavljanja u cevi\nMeštani Donjeg Stajevca nedeljama traže podršku i pomoć javnosti zbog izgradnje još jedne brane i stavljanja Tripušnice, od koje nastaje Pčinja, u cevi. Tako je tokom juna organizovano nekoliko manjih protesta, o čemu je portal Nova.rs već izveštavao, tokom kojih bi izvođači radova prekidali svoje aktivnosti.\nTokom jednog od protesta došlo je do verbalnog sukoba meštana i zakonskog zastupnika firme Turbo Energy System DOO Trgovište, investitora MHE „Pročovci 3“, Olivera Krstića, prema rečima okupljenih, rođaka bivšeg predsednika Opštine Trgovište i narodnog poslanika aktuelnog saziva Skupštine Nenada Krstića.\nOn je tvrdio da okupljeni nemaju pravo da prolaze kroz prostor na kojem se odvijaju radovi, a novinarki portala Nova.rs je rekao da „ne zna zbog čega se ljudi bune“ i da „samo prave probleme“.\n„Kažu ostaće bez vode, to nije tačno“, rekao je tada Krstić. Sa druge strane, okupljeni su tvrdili da je tok reke promenjen, a nije izgrađen obećani most, kao i da na tom prostoru ima nerešenih pravno-imovinskih odnosa.\nMinistarstvo „češlja“ radove\nRevoltirani meštani su se obratili su početkom maja ove godine Sektoru za inspekcijske poslove Ministarstva građevinarstva, saobraćaja i infrastrukture dopisom u kom su naveli da se na reci Tripušnici (Pčinja u gornjem toku) izvode radovi koji nisu obeleženi i obezbeđeni, da ne postoji tabla sa informacijama, da su dozvole upitne kao i da nije rađena procena uticaja na životnu sredinu.\nKrajem maja su iz Ministarstva dobili obaveštenje da je njihova pritužba u vezi izgradnje MHE na reci Pčinja „bila osnov da ova inspekcija započne kontrolu građevinske inspekcije opštinske uprave opštine Trgovište“.\nPoslednjem protestu održanom u petak, 25. juna, prisustvovali su i ekološki aktivisti, iz obližnjeg Vranja ali i iz prestonice, a za probleme sa MHE na pritokama Pčinje se nacionalni mediji sve više interesuju.\nEkipa televizije N1 obratila se u petak predsednici opštine Trgovište Miljani Stojanović Zlatković, koja nije imala komentar na nezadovoljstvo meštana:\n„Kaže da na bunt meštana dela svoje opštine komentar nema i da za to nije ni nadležna. Iz prostog razloga, njen prethodnik je, a ne ona, dogovarao poslove u Stajevcu, i tu je razgovoru o radovima na bistroj Pčinji bio kraj“ – navodi reporter N1.\nFoto:Privatna arhiva/Odbranimo reku Pčinju\nU Registru energetskih dozvola Ministarstva rudarstva i energetike, pomenutom investitoru MHE Pročovci 3 snage 910 kW dozvola je izdata u novembru 2018. godine, a 4. februara 2020. godine je dobio status privremenog povlašćenog proizvođača električne energije.\nDolina reke Pčinje je Predeo izuzetnih odlika i pod zaštitom je države, a sama Pčinja nastaje od nekoliko potoka na zapadnoj padini planine Dukat, teče na zapad pod imenom Tripušnica, sve do ušća sa Lesničkom rekom, odakle nastavlja tok na zapadu kao Pčinja. Na području PIO Dolina Pčinje ustanovljen je režim zaštite nacionalnog, drugog stepena, ali se tiče područja koje obuhvata opštine Bujanovac, odnosno katastarske opštine Jablanica, Starac i Vogance, kao i prostor oko manastira Prohor Pčinjski.\nKorito Tripušnice već je izmešteno, a okupljeni na protestu tvrde da se radi o skoro 4 kilometara izmenjenog toka reke, kao i da su ugroženi ili u potpunosti nestali pastrmka i rečni rak.


Nea Skioni za letovanje, plaža, iskustva – Odmor Plus\nMesto koje tek u poslednjih nekoliko godina postaje naročito popularno među turistima iz Srbije je već dugi niz godina jedno od omiljenih letovališta za turiste iz zemalja Evrope, ali i idealno mesto za odmor stanovnika prestonice grčke Makedonije, grada Soluna od koga je udaljeno tek oko 100 kilometara.\nNea Skioni nije naročito veliko mesto i smatra se idealnim izborom za sve one turiste koji žele da se zaista odmore, jer nije naročito poznato po aktivnom noćnom životu. Reč je o mirnom mestu koje se nalazi nadomak Haniotija, na poluostrvu Kasandra, u oblasti Halkidikija. Od Haniotija je Nea Skioni udaljen oko 10 kilometara, a u ovom letovalištu ćete naći sve što vam je potrebno, poput supermarketa, poslastičarnica, pekara, mesara i suvenirnica, ali i brojnih restorana i kafića. Posebno napominjemo da u mestu postoji apoteka, što je vrlo važno onim turistima koji na odmor odlaze sa mališanima.\nTakođe, da biste stekli utisak o veličini ovog letovališta, reći ćemo da u njemu ima tek oko 1 000 stanovnika, a da je ovo mestašce praktično podeljeno na dva dela, tako da je jedan njegov deo bliži moru, a drugi je u neposrednoj blizini magistrale.\nNaravno, na ovoj plaži ima i onih delova na kojima se ne nalaze restorani i kafići, pa turisti mogu da koriste sopstvene rekvizite na plaži. Postoje i brojne zanimacije za decu, a prirodna hladovina je prisutna samo na jednom njenom delu.\nNea Skioni iskustva\nKada govorimo o iskustvima turista koji su imali prilike da posete Nea Skioni, svakako morate imati na umu da ne govorimo o brojnim turistima, jer ovo grčko letovalište još uvek nije otkriveno za srpske turiste.\nU principu, svakako je preporuka da ga posetite kao i svako letovalište u Grčkoj, jer ćete se i u njemu u sasvim sigurno osećati vrlo prijatno, uzevši u obzir da su meštani, kao i gotovo svi Grci vrlo naklonjeni turistima iz naše zemlje.\nToskana - Koje znamenitosti posetiti na putovanju kroz Toskanu za 7 dana


ANĐELKOVIĆ: VUČINIĆ JE LOPOV\nIzvor: Glas Javnosti, 02.02.2006; Strana: 2\nBEOGRAD - „Neću da komentarišem izjave kretena koji je još i lopov, a zove se Siniša Vučinić. On je ukrao auto od partijske firme „Gene-s“ tako što je doneo lažni papir da je automobil koji mu je dat po nalogu Mire Marković, navodno nestao negde u Bosni - rekao je za Glas generalni sekretar SPS Zoran Anđelković.\nAnđelković je tako reagovao na tvrdnje predsednika GO srpskih socijalista Siniše Vučinića da je o trošku države renovirao svoju porodičnu vilu u beogradskom naselju Košutnjak i tako 1999, kao ministar za sport i omladinu u Vladi Srbije i predsednik IV AP KiM, zloupotrebio službeni položaj.\nVučinić, nekada vrlo blizak bračnom paru Milošević optužio je Anđelkovića da su kad je beogradski „Beodeks“ adaptirao hotel „Trim“ u Košutnjaku, vlasništvo GO SPS, gde je i sedište Radija S čiji je Anđelković direktor i vlasnik, izvođeni i radovi na njegovoj porodičnoj vili od 172 kvadrata čija bi vrednost sada bila 124.000 evra. Vučinić je dodao da će, ukoliko Okružno javno tužilaštvo u roku od sedam dana ne reaguje, on podneti krivičnu prijavu protiv Anđelkovića.\n- Naravno da je to laž, naročito suma koju pominje. Istina je da je supruga uzela kredit za krečenje kuće od firme „Javna skloništa“, gde radi. Uostalom, ko bi normalan toliko uložio u adaptaciju već postojeće kuće kada za te pare može da se izgradi nova - objasnio je Anđelković.


Izvor: OkRadio.rs, 13.Sep.2017, 16:12\nMadrid -- Premijer Španije Marijano Rahoj insistira da se narod Katalonije suzdrži od izlaska na planirani referendum o nezavisnoti, koji je nazvao neustavnim. Rahoj se bori da zaustavi referendum i apeluje da Katalonci ignorišu pozive da izađu na referendum. "Ako bilo ko bude insistirao da izađete na glasanje, nemojte, jer se referendum ne sme održati, to bi bio apsolutno nelegalan čin", rekao je Rahoj. Koalicija koja trenutno vlada Katalonijom zalaže se za nezavisnost i saopštila je da će referendum o nezavisnosti planiran za 1. oktobar biti održan uprkos odluci Ustavnog suda Španije da se referendum odloži dok sudije...\nVaseljenska TV: Katalonci mogu glasati pod svećom\nRahoj: Referendum u Kataloniji se ne sme održati\nIzvor: Vostok.rs, 14.Sep.2017, 10:31\nPremijer Španije Marijano Rahoj insistira da se narod Katalonije suzdrži od izlaska na planirani referendum o nezavisnosti koji je nazvao neustavnim.. . Rahoj se bori da zaustavi referendum i apeluje da Katalonci ignorišu pozive da izađu na referendum.. . „Ako bilo ko bude insistirao da izađete...


Korona virus i kovid palac: Objavljena nova studija koja objašnjava ovo stanje : Južne vesti\nKorona virus i kovid palac: Objavljena nova studija koja objašnjava ovo stanje\n08:57, 7. 10. 2021.\nNaučnici veruju da mogu da objasne zašto neki ljudi koji imaju kovid razviju stanje koje podseća na promrzline na palčevima, ali i na ostalim prstima.\nMože da se dogodi kod ljudi bilo koje starosne grupe, ali se češće dešava kod dece i tinejdžera.\nSofija, koja ima 13 godina i živi u Škotskoj, jedva je uspevala da hoda i nosi obuću kada je dobila kovid palac početkom ove godine.\nTokom leta, kako je rekla je za BBC Škotska, morala je da koristi invalidska kolica u dužim šetnjama.\nNeki ljudi razviju bolne grudvice ili im na tom mestu koža postane jako gruba.\nKod nekih stanje kovid palac traje mesecima, a kod nekih nedeljama.\nNajnovije studije, zasnovane na testovima krvi i kože, pokazuju da na to stanje utiču dva dela imunog sistema.\nOba dela podrazumevaju mehanizme koje telo koristi u borbi protiv korona virusa.\nJedan je antivirusni protein koji se zove interferon tip 1, a drugi je tip antitela koje greškom napada sopstvene ćelije i tkiva, a ne samo invazivni virus.\nĆelije oblažu male krvne sudove i snabdevaju zahvaćena područja, kažu istraživači sa univerziteta u Parizu.\nIstraživači su proučavali 50 ljudi za koje se pretpostavljalo da imaju kovid prst od 2020. godine i 13 drugih slučajeva koji su imali stanje slično promrzlinama koje nisu povezane sa kovid infekcijom, jer su se dogodile pre početka pandemije.\nNadaju se da će njihova otkrića pomoći pacijentima i doktorima da bolje razumeju ovo stanje.\nBritanski podijatar doktor Ivan Bristov rekao je da za većinu - poput običnih promrzlina koje se obično vide tokom hladnih perioda i kod ljudi koji imaju problema sa cirkulacijom - lezije obično nestanu same od sebe.\nAli nekima je potrebno lečenje kremama i drugim lekovima.\n„Potvrda uzroka pomoći će u razvoju novih efikasnijih tretmana", rekao je on.\nDoktorka Veronika Batail, konsultantkinja dermatologije i portparolka Britanske fondacije za kožu, kaže da se kovid palac češće pojavljivao u ranoj fazi pandemije, a ređe u talasu Delta soja.\nTo bi mogla biti posledica vakcinacije ili zaštite koja je nastala zbog sve više preležanih slučajeva.\n„Posle vakcinacije ovo stanje se retko pojavljuje", dodala je.\nKožni problemi povezani s kovidom mogu se pojaviti i biti prisutni prilično dugo posle akutne infekcije i kod ljudi koji nemaju drugih simptoma, pa se ponekad ne uspostavi veza s virusom, rekla Batail.\nPogledajte video o Slađanu Antiću koji je greškom primio vakcine različitih proizvođača


source.ba | Nove zabrane u Srbiji: Zabrana kretanja od subote u 13 sati do ponedjeljka ujutro\nAleksandar Vučić, predsjednik Srbije, je tokom svog obraćanja rekao da je uvedena mjera zabrane kretanja u subotu od 13 sati do ponedjeljka u pet ujutro, u cilju suzbijanja širenja virusa korona.\nTa zabrana se neće odnositi na penzionere koji će i dalje moći nedjeljom u ranim jutarnjim časovima da obave kupovinu.\nKako je rekao, od večeras više od dvoje ljudi ne može da se okuplja na javnom mjestu.\nTreća mjera je olakšavajuća, kaže Vučić, a odnosi se na šetanje kućnih ljubimaca.\n"Od subote od 23 do 1 čas iza ponoći, u rasponu od 200 metara od mesta prebivališta, biće dozvoljena šetnja kućnih ljubimaca", rekao je Vučić.\nVučić je na početku obraćanja rekao da očekuju ubrzanje u narednim satima, u smislu broja zaraženih virusom korona, ali je za očekivati i povećan broj smrtnih slučajeva.\nRekao je da je trenutno 81 lice na respiratoru, i podsjetio je da je danas preminulo troje ljudi.\nKako kaže, najviše zaraženih dolazi iz Beograda, Ćuprije, Čačka i Valjeva, a Niš je uspio da se stabilizuje.\nPodsjetio je i na današnje razgovore sa predsjednicima Rusije i Francuske, Vladimirom Putinom i Emanuelom Macronom.\n"Vodio sam razgovore sa Putinom i sutra stiže avion sa opremom i osam ljekara iz Rusije. Imao sam dobar razgovor sa Makronom. On je rekao 'Aleksandre, imate podršku Francuske, i to tako kaži narodu Srbije'. Ja sam ga zamolio da nam dostave 50 kg sirovine za hidroksihlorokin, on je obećao da će u narednih 48 sati da mi pruži odgovor", rekao je predsjednik Srbije, prenose Nezavisne.\nKaže da će Srbija prvi put imati mogućnost da proizvede hirurške maske.\n"Stižu nam mašine iz Kine, nešto plaćamo, nešto je poklon", pojasnio je Vučić.


Zanimljivosti dana : Ostavili bebu na stepeništu i otišli na žurku!\nJedan nemenovani poljski mladi bračni par iz Krakova uradili su totalno neshvatljivu i veoma čudnu stvar!Oni su ostavili bez imalo griže savesti svoju bebu na stepeništu zgrade!..\nMladi bračni par 23-godišnja mama i njen 28-godišnji muž su bebu ostavili u dečijim kolicima s papirićem i porukom da su otišli na žurku i to verovali ili ne na jedan ceo dan!\nBebu od 16 meseci koju su ostavili mladi roditelji uplakanog, u mokrim pelenama, na stepeništu zgrade našla je komšinica koja je izašla iz stana pošto je čula glasan plač bebe.Bebu je košinica presvukla, nahranila, smirila i pozvala krakovsku policiju.\n"Policiji je u utorak stigla prijava da je na stepeništu jedne od zgrada napušteno dete. Pronašla ga je jedna stanarka kako glasno plače i drhti promrzao zbog mokrih pelena", izjavio je poljskoj televiziji TVN24 portparol lokalne policije Marijuš Ćarka.\nBebu je hitna pomoć prebacila u bolnicu, a policija je u dečijim kolicima našla poruku majke i uspela sutradan da pronađe nesavesne mlade roditelje\n"Oni su bili potpuno zatečeni zašto ih traži policija. Majka ne vidi ništa loše u tome što je bebu ostavila na stepeništu. Rekla je da ga je ostavila samo na jedan dan, zato što je morala otići na žurku",izjavio je tv stanici potparol Ćarka.\nPoljakinja je optužena za krivično delo ugrožavanja zdravlja i života deteta, a da li će joj beba biti oduzeta odlučiće sud u Krakovu.


U nekoliko navrata prethodnih godina visoki predstavnik Valentin Inzko je najavljivao mogućnost korištenja bonskih ovlasti, ali nikada ih nije upotrijebio\nVisoki predstavnik izražava duboko, iskreno žaljenje što su poslanici u Narodnoj skupštini Republike Srpske, na sjednici održanoj u utorak, 11. maja, propustili istorijsku šansu da prošlost ostave iza sebe i da buduće generacije povedu u bolju i sigurniju budućnost, ističe Ured visokog predstavnika u Bosni i Hercegovini za Radio Slobodna Evropa (RSE) u srijedu, 12. maja.\nDan nakon što je Skupština Republike Srpske usvojila zaključke u kojima odbacuju bonska ovlaštenja visokog predstavnika u BiH Valentina Inzka i odbija njegov zahtjev za poništenje povelja dodijeljenih osuđenim ratnim zločincima, iz kabineta visokog predstavnika (OHR) poručuju kako je "suočavanje sa prošlošću od fundamentalnog značaja za postkonfliktna društva".\n„Umjesto toga, odlučili su da potvrde poveznicu najvišeg zakonodavnog tijela u RS sa osuđenim ratnim zločincima. Izabrali su da ne prekinu vezu sa prošlošću zamrljanom djelima koja su počinili nosioci tih odlikovanja. Zdravo društvo nije moguće graditi na lošim, lažnim temeljima, na glorifikaciji pravomoćno osuđenih ratnih zločinaca”, ističu iz OHR-a za Radio Slobodna Evropa i dodaju da se "veličanjem ratnih zločina krše univerzalni civilizacijski standardi, te blokira put u evropsku porodicu".\n“Nažalost, jučerašnjim usvajanjem zaključaka, kojima se odbacuje zahtjev visokog predstavnika o poništenju dodijeljenih odlikovanja pravomoćno osuđenim ratnim zločincima veliki je korak vladajuće skupštinske većine u pogrešnom smjeru.\nSa žaljenjem moramo konstatirati da je skupštinska većina u jučerašnjim zaključcima dajući eksplicitnu podršku odluci Organizacionog odbora koji je dodijelio odlikovanja osuđenim ratnim zločincima izabrala put blokade evropskih integracija. U ovom trenutku, visoki predstavnik će se suzdržati od komentiranja daljnjih poteza”, navodi se u odgovoru Ureda visokog predstavnika za RSE.\nOsuda EU, američke i britanske ambasade\nIz Evropske unije poručuju kako "veličanje osuđenih ili optuženih ratnih zločinaca, revizionizam i poricanje dobro dokumentovanih i utvrđenih činjenica o ratnim događajima, uključujući genocid i ratne zločine, stvaraju podjele u društvu i proturječe najosnovnijim evropskim vrijednostima". Ovo je za Radio Slobodna Evropa (RSE) izjavio glasnogovornik Evropske unije (EU) Peter Stano.\nU odgovoru na upit RSE za komentar o zaključcima Narodne skupštine RS, Stano je naveo da je jedan od 14 ključnih prioriteta navedenih u Mišljenju Evropske komisije o prijavi BiH za članstvo u ovom bloku, preduzimanje konkretnih koraka na promociji okruženja pogodnog za pomirenje kako bi se prevazišlo naslijeđe rata.\n“Političke institucije i akteri u BiH trebali bi pokazati svoju punu i nedvosmislenu posvećenost održavanju vladavine zakona, kao i stvaranju okruženja pogodnog za pomirenje,” kazao je Stano.\nAmbasada Sjedinjenih Američkih Država (SAD) u BiH za RSE je navela da podržavaju ključnu ulogu i neupitni mandat visokog predstavnika u praćenju i podršci provedbe civilnog aspekta Dejtonskog mirovnog sporazuma.\nIz Ureda za odnose s javnošću Ambasade SAD su podsjetili kako BiH mora zadovoljiti konkretne kriterije koje je ustanovilo Vijeće za provedbu mira kako bi se okončala međunarodna supervizija.\nAmbasada SAD ocjenjuje da odluka Narodne skupštine RS da odbaci zahtjev visokog predstavnika u BiH o poništavanju povelje osuđenima za ratne zločine "vrijeđa žrtve i produbljuje patnje žrtava i njihovih porodica".\nAmbasada SAD-a za RSE: Neprihvatljivo veličanje ratnih zločinaca, neupitan mandat OHR-a\nOvaj zahtjev Inzko je uputio 2. februara u pismu u kojem navodi da su među nagrađenima bili i Radovan Karadžić, Momčilo Krajišnik i Biljana Plavšić "čiji su postupci tokom oružanog sukoba šokirali svijet i uzrokovali nezamislive ljudske patnje". Rok za ispunjavanje ovog zahtjeva bio je kraj aprila.\nIz Ambasade SAD navode i da se ovakvim zaključcima "istovremeno ugrožava mirna budućnost Bosne i Hercegovine".\n“Presude za ratne zločine ukazuju na individualnu odgovornost i ne odnose se na jedan narod u cjelini. Mi smo i dalje razočarani retorikom koja dovodi u pitanje ove osnovne činjenice. Pozivamo sve u BiH da se fokusiraju na izgradnju uzajamnog povjerenja koje je neophodno da bi svi građani mogli uživati u mirnoj budućnosti”, rečeno je za RSE iz Ambasade SAD-a u BiH.\nPovelje osuđenima za ratne zločine je dodijelio Odbor Narodne skupštine RS za obilježavanje 25 godina postojanja i rada.\nOsudama se pridružila i Britanska ambasada u BiH, izražavajući podršku kontinuiranom radu Ureda visokog predstavnika u BiH na provedbi Dejtonskog mirovnog sporazuma. Britanska ambasada je pozvala Narodnu skupštinu RS da se u vrijeme krize uzrokovane pandemijom COVID-19 fokusira na poboljšanje kvaliteta života građana ovog entiteta.\n„U vrijeme kontinuirane krize i ekonomskih posljedica pandemije, bilo bi dobro da Narodna skupština RS usmjeri svoje vrijeme i napore na područja svoje odgovornosti koja mogu poboljšati kvalitet života onih koje je izabrana da predstavlja,” naveli su za RSE iz Britanske ambasade.\nTakođer su podsjetili na izjavu Ujedinjenog kraljevstva tokom nedavne diskusije u Vijeću sigurnosti Ujedinjenih nacija u kojoj je naglašeno da Ured Visokog predstavnika nastavlja da ima ključnu ulogu u održavanju civilnih dijelova Opšteg okvirnog mirovnog sporazuma.\n“Njegov rad je ključan za podršku djelovanja vlasti u BiH, uključujući i putem provedbe 5+2 kriterija, kako bi se ta budućnost stvorila”, ističu iz Britanske ambasade u BiH.\nKoji su uslovi za ukidanje OHR-a?\nZa ukidanje OHR-a u BiH su 2008. godine postavljena 5+2 uvjeta i cilja, među kojima su raspodjela imovine između države i drugih nivoa vlasti, rješenje za vojnu imovinu, provođenje Konačne odluke za Brčko distrikt, fiskalna održivost BiH, te vladavina prava. Ona podrazumijeva usvajanja Državne strategije za ratne zločine, donošenje zakona o strancima i azilu i usvajanje Državne strategije za reformu sektora pravosuđa.\nU Zaključcima o bonskim ovlastima Narodna skupština RS je konstatovala da visoki predstavnik ‘ne može biti ni u kom slučaju nadređen Republici Srpskoj’. Oko prijedloga zaključaka usaglasili su se klubovi svih stranaka iz RS.\nUred visokog predstavnika BiH (OHR) je u periodu 1997. do 2012. godine zahvaljujući bonskim ovlastima nametnuo oko 900 različitih odluka. U nekoliko navrata prethodnih godina visoki predstavnik Valentin Inzko je najavljivao mogućnost korištenja bonskih ovlasti, ali nikada ih nije upotrijebio.\nVijeće za implementaciju mira u BiH (PIC) je na sastanku u Bonu, decembra 1997. godine, visokom predstavniku u BiH dalo mogućnost korištenja bonskih ovlaštenja.\nPIC je tada, razrađujući Aneks 10 Dejtonskog mirovnog sporazuma kojim su definisana ovlaštenja visokog predstavnika, omogućio visokom predstavniku da smijeni sa dužnosti javne zvaničnike koji krše zakonski preuzete obaveze i Dejtonski mirovni sporazum, te da, kada to smatra neophodnim, nametne ključne zakone ukoliko ih ne usvoje zakonodavna tijela BiH.\nZaključci za dijalog RS i Federacije BiH\nNarodna skupština RS usvojila je 11. maja i Zaključke za dijalog između RS i drugog bosanskohercegovačkog entiteta, Federacije BiH, te Srba, Bošnjaka i Hrvata o mogućim rješenjima za BiH. Zaključke je predložio Savez nezavisnih socijaldemokrata (SNSD).\nU zaključcima se nalaže predsjednici RS Željki Cvijanović da obavijesti Federaciju BiH o zaključcima i stavovima Narodne skupštine RS, te da formira pregovarački tim za vođenje razgovora sa Federacijom BiH.\nPregovarački tim bi, prema jednom od zaključaka, trebao da bude formiran u roku od 30 dana. U tim bi trebali da budu uključeni predstavnici najviših organa vlasti u RS, predstavnici RS u institucijama BiH, te predstavnici parlamentarnih stranaka u RS. Nakon formiranja, pregovarački tim bi trebao da sačini operativni plan, te da redovno izvještava Skupštinu RS o provedenim aktivnostima.


Osmišljeni specijalno za najmodernije električne čamce, jahte i autodomove, akumulatori VARTA® Professional Deep Cycle AGM koriste tzv. „Absorbent glass mat“ (AGM) tehnologiju olovnih akumulatora za obimne rezerve energije kako bi tokom svog dugog radnog veka mogli da napajaju brojne električne uređaje. Uz minimalan stepen samopražnjenja, savršen je za sezonsku upotrebu i ne zahteva nikakvo održavanje.\nDugotrajan: do osam puta veća ciklična stabilnost u odnosu na uobičajene akumulatore (do 800 ciklusa pri dubini pražnjenja do 50%)\nČvrsta izrada, nema mogućnosti prosipanja\nSavršen za sve potrebe pokretanja i skladištenja\nUz podršku Clarios, VARTA® Professional Deep Cycle AGM akumulatorima poverenje ukazuju klijenti širom sveta. VARTA® Professional Deep Cycle AGM akumulatori obezbeđuju duži vek trajanja, manje korozije i smanjene troškove poslovanja. Odvezite svoje vozilo do radionice koja sarađuje sa kompanijom VARTA® kako biste iskusili savršenu uslugu zamene.


PC, Igi 2 Covert Strike, FPS pucačke igrice, ComputerLand Games\n499.00 din *Cena je izražena sa PDV-om Izdavač:Codemasters Datum izlaska: 21.02.2003 Na lageru:\nIgru odlikuje neverovatna atmosfera i realnost koja vas od početka okružuje i sve dublje uvlači u igru. Priča je predstavljena u devetnaest misija koje su podeljene u tri kampanje. Igru počinjete u Rusiji gde morate da sprečite da novo elektromagnetno oružje padne u pogrešne ruke da bi vas eventualno zadaci odveli u Libiju i na kraju u Kinu.Tu su nove špijunske igračke koje olakšavaju izbegavanje opasnosti.\nIGI 2: Covert Strike predstavlja mešavinu First Person Shootera i First Person Sneakera, odnosno akcije i tajnovitosti. „Šunjalački” deo je mnogo izraženiji nego u prošloj igri tako da je ispunjen cilj: osećaj da ste tajni agent na specijalnom zadatku koji je osnovni adut ove igre.\nSem oružja, Dejvid, tajni agent, poseduje i nove „špijunske igračke” koje olakšavaju izbegavanje opasnosti i planiranje sledećeg poteza kao npr. dvogledi za gledanje po mraku i termalni dvogled pomoću kog možete da vidite izvore toplote i kroz zidove.\nSa audio strane, raznovrsni atmosferski zvukovi veoma lepo popunjavaju ambijent, a muzička podloga često prati radnju kao u špijunskom trileru. IGI 2: Covert Strike je definitivno uspeo nastavak prethodnog naslova. Detaljnija i ozbiljnija igra od originala koja ipak zadržava njegov šarm, privlačnost i zabavnost. Za svakog kompjuterskog tajnog agenta koji drži do sebe, ovo je jedna od onih misija koju ne smete da odbijete.


NovaEnergija.net » test test – Page 2 – NovaEnergija.net\nNorveški javni servis NRK nedavno je predstavio revolucionarno rešenje za eliminaciju “trolova” i nesavesnih komentatora na svom sajtu.\nOsmišljen je test od tri pitanja sa više ponuđenih odgovora, koji posetioci moraju da reše kako bi objavili komentar na sajtu.\nTest je ponuđen na sekciji koja prati vesti iz oblasti tehnologije. Novinari kažu da su rezultati primetni i da većina sada pročita tekst pre nego što prokomentariše.\nPogledajte i sami: nrkbeta.no\nNa ovom sajtu morate rešiti test ako hoćete da vam objave komentar! was last modified: March 3rd, 2017 by Jelena Jovičić\nKembridž nakon 30 godina ponovo vraća pismene prijemne ispite koji su u prošlosti bili veoma kritikovani. Svi kandidati će u oktobru i novembru morati da polažu test koji će obuhvatati…\nIstorijski događaj se nedavno zbio u Njujorku, gde je mali slatki humanoidni robot prošao klasični test samosvesti, odnosno rešio je zagonetku za koju istraživači kažu da zahteva samosvest (svest o…


Terzić proziva Stojkovića - Sport - Dnevni list Danas\nPočetna » Sport » Terzić proziva Stojkovića\nReakcija na Piksijevu izjavu o regularnosti Superlige\nTerzić proziva Stojkovića\nO. N.06.10.2021. 15:33\nGeneralni direktor Crvene zvezde zamerio selektoru A fudbalske selekcije što komentariše stanje u srpskom fudbalu.\nJavna je tajna da se selektor A reprezentacije Dragan Stojković (in) direktno pita za sve u Fudbalskom savezu Srbije, makar dok ovaj ne dobije novog predsednika u izbornom procesu čiji je završetak Evropska fudbalska federacija ultimativno oročila do polovine decembra, a generalnom direktoru Crvene zvezde Zvezdanu Terziću nikako se ne dopada proširena uloga nekadašnje igračke legende crveno-belih.\n„Pojavio se Piksi i priča o srpskom fudbalu. Druže, ti si selektor, bavi se reprezentacijom, nemoj ti da komentarišeš da li ima nameštanja i da li se gradi nacionalni stadion. Svako se petlja u stvari koje ga se ne tiču i na jedan pogrešan nači se prezentuje javnosti“, u intervjuu za TV Pančevo raniji, zakulisni animozitet ključne figure crveno-belih prema bivšem predredniku nacionalnog Saveza i kluba sa „Rajka Mitića“ dobio je javnu potvrdu.\nZa razliku od stratega „orlova“, Terzić, čiji je sin voljom Stojkovića i generalnog sekretara FSS Jovana Šurbatovića ostao bez posla na Terazijama 35, smatra da stvari u domaćem fudbalu nisu tako dobre.\n„Nisam zadovoljan kao izgleda srpski fudbal, Zvezda i Partizan od 37 utakmica 35 pobede… FSS je napravio katastrofalnu glupost, stavio je bonus od dva igrača. Zvezda je bila inicijator, umesto da podignu na tri. Naša liga treba da bude razvojna liga … Oni smanje sa dva na jedan… neko ko vodi fudbal mora strateški da postavi stvari.. Ja bih napravio bonus samo četiri igrača preko 25 godina mogu da igraju srpsku ligu. Mora da se baci fokus na mlađe kategorije i trenerski kadar. Nemamo trenere i infrastrukturu.“\nPrvog operativca srpskog šampiona žulja i to što se se superligaški rezultati četvorostrukog pobednika prvenstva Srbije i trenutnog lidera SLS – Partizana stavljaju u isti koš, ali i izjednačavaju njihove zasluge za rast ligaškog koeficijenta po UEFA parametrima. Za njegov pojam, aplauze zaslužuje samo klub koji je pre fantastične serije uspeha u kvalifikacijama za Ligu šampiona i Ligu Evrope dugo i redovno ispadao u ranoj fazi tih trka.\n„Nije korektno da se kaže da su Zvezda i Partizan doprineli što je Srbija danas 12. u Evropi i da ćemo od 2023. godina imati dva kluba u kvalifikacijama za Ligu šampiona. Ako dođemo na 11. poziciju imaćemo direktnog učesnika u LŠ. Nisu tome doprineli uspesi Zvezde i Partizana, nego Zvezde, koja je donela ove bodove i koeficijente. Partizan je pobedio Floru i Anortozis… Zvezda će ove godine imati 70 utakmica u Evropi … Zvezda je motor razvoja srpskog fudbala. Kada se govori o srpskom fudbalu u pozitivnom smislu sve treba gledati kroz prizmu uspeha Crvene zvezde. Mi jurimo petu uzastupnu titulu i petu sezonu igramo u Evropi…“.\nJoš više ga iritiraju priče o protežiranju Crvene zvezde od strane države, odnosno predsednika Srbije Aleksandra Vučića lično, za kog je sam svojevremeno rekao da „njegov duh lebdi nad Marakanom“.\n„Ja odgovorno tvrdim da Zvezda nema nikakvu pomoć više od Parizana, to lako može da se proveri. Transparentno poslujemo, svako ima uvid u naše poslova, na APR se objavljuje naš isveštaj finansijski, funkcionišemo u beloj zoni, siva zona nula, nadam se i Partizan. Vide se naši prilivi, nas država ne finansira. Jako je to pokvareno od nekih struktura… Kaže nas neko hoće da ugasi, Partizan je žrtva… Ružno je, bezobrazno i nekorektno… To što ogromna većina stranovništva navija za Zvezdu, što predsednik navija za Zvezdu… On je toliko odgovoran čovek da nikad neće zloupotrebiti funkciju da bi pare poreznika dao Zvezdi. Ako se nekada nešto učini mora ekvivalentno da se učini i Partizanu da ne bi oni lajali i ujedali na ružan i primitivan način“, poručio je nekadašnji „gazda“ OFK Beograda, protiv koga se još vodi sudski proces zbog sumnje da je zloupotrebio službeni položaj u vreme funkcionerske karijere u ovom beogradskom klubu i kog je prema sopstvenom priznanju lično Vučić izabrao za spasitelja, tada ruinirane, Crvene zvezde.\nDragan StojkovićFudbalFudbalski savez SrbijesuperligaZvezdan TerzićBeograd\nSport • danas 13:30\nSport • danas 13:01\nU Jaši Tomiću devojčice igraju fudbal\nAko ste devojčica u malom selu, kakvo je danas...\nNjukasl nudio 90 miliona evra, Vlahović rekao NE\nPrema pisanju Korijere delo Sporta, engleski klub poslao je...\nSport • danas 12:49\nKikinda: Danijel Mikan osvojio srebrnu medalju za SU “Apolo” na Zlatiboru\nU nedelju 23. januara u organizaciji SK „Zlatiborac“ na...


Eleković potpisao proglas podrške narodu Belorusije - NOVA stranka\n19.08.2020 Press služba Belorusija, borba, Forum mladih, Naslovna, Nova stranka, opozicija, Uroš Eleković 0\nPredsednik Foruma mladih Nove stranke Uroš Eleković potpisao je, u ime omladine NOVE, zajednički proglas Evropske liberalne omladine (LYMEC), u kojem se pruža podrška narodu Belorusije u borbi za demokratizaciju države.\nPredsednik @ForumMladihNove @uroselekovic poslao je poruku podrške narodu Belorusije.\n"Stojimo uz mlade koji se bore za politička prava, slobodu govora, slobodu medija... Vi imate pravo da birate društvo u kojem ćete živeti", navodi se u zajedničkoj izjavi članica @LYMEC. pic.twitter.com/AqSWCo434E\n— Nova stranka (@NovaStranka) August 19, 2020\nKako stoji u saopštenju, koji su potpisale sve članice LYMEC grupacije, a među kojima je i Forum mladih NOVE, omladinska krila liberalnih stranaka širom Evrope snažno stoje uz građane Belorusije koji su ustali protiv gaženja demokratskih načela, slobode govora i slobode medija, uz isticanje da posebno mladi imaju pravo da kreiraju društvo u kojem žele da grade svoju budućnost. Ujedno se apeluje na Evropsku uniju da detaljno izloži spisak beloruskih zvaničnika odgovornih za nezapamćenu represiju, kao i da se izvrši snažan uticaj sve dok ne budu stvoreni uslovi za fer i slobodne izbore.\n"Mladima Belorusije šaljemo poruku solidarnosti. U digitalnoj eri, kada smo uvek povezani, nećemo zaboraviti da su evropske vrednosti upravo ono što nas sve spaja", zaključuje se u zajedničkoj izjavi članica LYMEC-a, koju je potpisao i lider omladine Nove stranke Uroš Eleković.\nPrevious article\tNova stranka predstavila svoje odbornike u skupštinama beogradskih opština Next article\tLjubivoje Tadić za Danas: Bojkot stranke su nanele veliku štetu stvarnoj opoziciji